**Obec Chrasť nad Hornádom**



**Komunitný plán**

**sociálnych služieb**

**obce**

**Chrasť nad Hornádom**

**pre obdobie**

**2017 – 2020**



Obec Chrasť nad Hornádom

Chrasť nad Hornádom 165 │ 053 63 Spišský Hrušov

e-mail: [ocuchrast@chrastnadhornadom.sk](mailto:ocuchrast@chrastnadhornadom.sk) │ http://www.chrastnadhornadom.sk

**September 2017**

**Rozvojový dokument obce**

|  |  |
| --- | --- |
| Názov dokumentu: | **Komunitný plán sociálnych služieb obce Chrasť nad Hornádom pre obdobie 2017 – 2020** |
| Zadané: | Obec Chrasť nad Hornádom |
| Územné vymedzenie: | Katastrálne územie:  Číslo: 820938  Názov: Chrasť nad Hornádom |
| Dátum schválenia  obecným zastupiteľstvom: | 26. 09. 2017 |
| Počet strán | 61 |
| Verzia1: | **1.0** |
| Publikovaný verejne: | 27. 09. 2017 |
| Vypracovanie a grafická úprava: | Ing. Eva Malecová |

1 Prvé prijaté znenie je označené číslom 1.0. V prípade zásadných zmien sa ďalšie aktualizované verzie označujú ako 2.0, 3.0 atď. V prípade malých zmien budú verzie označované ako 1.1, 1.2, 2.1 atď.

***Motto:***

***„Blaho ľudu nech je najvyšším zákonom“.  
(Cicero)***

**OBSAH**

**ÚVODNÉ SLOVO ................................................................................................................ 6**

**1. časť • TEORETICKÉ VÝCHODISKÁ KOMUNITNÉHO PLÁNOVANIA SOCIÁLNYCH SLUŽIEB .................................................................................... 7**

1.1 ZÁKLADNÉ VYMEDZENIE PROBLEMATIKY A VYBRANÝCH POJMOV ......... 8

1.1.1 Sociálne služby v podmienkach obce ...................................................................... 8

1.1.2 Komunitné plánovanie sociálnych služieb .............................................................. 12

1.2 SOCIÁLNE POLITIKY AKO VÝCHODISKÁ PLÁNOVANIA SOCIÁLNYCH  
SLUŽIEB ........................................................................................................................ 16

1.2.1 Sociálna politika na úrovni Európskej únie ............................................................. 16

1.2.2 Sociálna politika na úrovni Slovenskej republiky .................................................... 17

1.2.3 Regionálna sociálna politika .................................................................................... 18

**2. časť • ORGANIZOVANIE PROCESU KOMUNITNÉHO PLÁNOVANIA SOCIÁLNYCH SLUŽIEB V OBCI CHRASŤ NAD HORNÁDOM ................ 19**

2.1 SCHVÁLENIE ZÁMERU VYPRACOVANIA KOMUNITNÉHO PLÁNU SOCIÁLNYCH SLUŽIEB .............................................................................................. 20

2.2 PLÁNOVACÍ PROCES KOMUNITNÉHO PLÁNU SOCIÁLNYCH SLUŽIEB ........ 20

2.2.1 Tímy procesu komunitného plánovania .................................................................. 20

2.2.2 Časový harmonogram procesu komunitného plánovania ........................................ 21

**3. časť • ANALÝZA SOCIÁLNEJ SITUÁCIE ÚZEMIA OBCE   
 A INFORMÁCIE O VÝCHODISKOVÝCH ZDROJOCH .............................. 24**

3.1 ANALÝZA VÝCHODISKOVĆH MATERIÁLOV A DÁT ......................................... 25

3.2 ZÁKLADNÝ POPIS A CHARAKTERISTIKA ÚZEMIA ........................................... 27

3.3 SOCÁLNO-DEMOGRAFICKÁ ANALÝZA ................................................................ 28

3.4 ANALÝZA SOCIÁLNYCH SLUŽIEB A JEJ POSKYTOVATEĽOV .......................... 32

3.5 ANALÝZA POTRIEB UŽÍVATEĽOV A ŽIADATEĽOV A URČENIE  
 OKRUHOV ZAMERANIA SOCIÁLNYCH SLUŽIEB ................................................ 35

3.5.1 SWOT analýza ......................................................................................................... 35

3.5.2 Okruhy zamerania a potreby rozvoja sociálnych služieb ........................................ 37

**4. časť • STRATÉGIA ROZVOJA SOCIÁLNYCH SLUŽIEB OBCE  
 CHRASŤ NAD HORNÁDOM ............................................................................. 41**

4.1 VÍZIA, POSLANIE A CIEĽ OBCE CHRASŤ NAD HORNÁDOM  
 V SOCIÁLNYCH SLUŽBÁCH A INEJ SOCIÁLNEJ POMOCI ................................. 42

4.2 CIEĽOVÉ SKUPINY, PRIORITNÉ PROBLÉMOVÉ OBLASTI, CIELE A OPATRENIA .............................................................................................................. 42

4.2.1 Cieľová skupina1: Seniori a osoby so zdravotným znevýhodnením ...................... 42

4.2.1.1 Odôvodnenie výberu cieľovej skupiny .................................................... 42

4.2.1.2 Vymedzenie prioritných problémových oblastí a vytýčenie cieľov ......... 43

4.2.1.3 Stanovenie opatrení vedúcich k naplneniu cieľov .................................... 43

4.2.2 Cieľová skupina 2: Členovia rómskej komunity ..................................................... 44

4.2.2.1 Odôvodnenie výberu cieľovej skupiny ..................................................... 44

4.2.2.2 Vymedzenie prioritných problémových oblastí a vytýčenie cieľov ........ 44

4.2.2.3 Stanovenie opatrení vedúcich k naplneniu cieľov .................................... 45

4.2.3 Cieľová skupina 3: Jednotlivci alebo rodiny v nepriaznivej sociálnej situácii ..... 46

4.2.3.1 Odôvodnenie výberu cieľovej skupiny ..................................................... 46

4.2.3.2 Vymedzenie prioritných problémových oblastí a vytýčenie cieľov ......... 47

4.2.3.3 Stanovenie opatrení vedúcich k naplneniu cieľov .................................... 47

4.2.4 Cieľová skupina 4: Predstavitelia obce, zamestnanci obce a členovia  
 obecného zastupiteľstva ............................................................ 47

4.2.4.1 Odôvodnenie výberu cieľovej skupiny .................................................... 48

4.2.4.2 Vymedzenie prioritných problémových oblastí a vytýčenie cieľov ......... 48

4.2.4.3 Stanovenie opatrení vedúcich k naplneniu cieľov .................................... 48

**5. časť • REALIZÁCIA PLÁNU SOCIÁLNYCH SLUŽIEB OBCE  
 CHRASŤ NAD HORNÁDOM ............................................................................. 50**

5.1 PLÁN REALIZÁCIE KOMUNITNÉHO PLÁNU SOCIÁLNYCH SLUŽIEB ............. 51

5.2 MONITOROVANIE A VYHODNOCOVANIE ............................................................ 54

5.3 PRIPOMIENKOVÉ KONANIE ..................................................................................... 55

5.4 SCHVÁLENIE KOMUNITNÉHO PLÁNU SOCIÁLNYCH SLUŽIEB  
 OBECNÝM ZASTUPITEĽSTVOM .............................................................................. 56

**ZÁVER .................................................................................................................................. 57**

**ZOZNAM TABULIEK ........................................................................................................ 58**

**ZOZNAM GRAFOV ............................................................................................................ 58**

**ZOZNAM LITERATÚRY ................................................................................................... 59**

**PRÍLOHY .............................................................................................................................. 60**

**ÚVODNÉ SLOVO**

Vážení a milí občania obce Chrasť nad Hornádom,

obec v súlade s Ústavou Slovenskej republiky a v zmysle zákona č. 369/1990 Zb. o obecnom zriadení v znení neskorších predpisov (§ 4, ods. 3) plní pri výkone samosprávy okrem iného aj „úlohy na úseku sociálnej pomoci“. V samosprávnej sfére sú významnou súčasťou oblasti sociálnej pomoci predovšetkým sociálne služby v zmysle zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov.

V najvšeobecnejšom poňatí možno sociálne služby chápať ako nástroj politiky a praktického presadzovania záujmov spoločnosti vo vzťahu k ľuďom odkázaným na nejaký typ pomoci resp. starostlivosti. Občania, ktorí sa ocitnú v nepriaznivej sociálnej situácii, v ktorej nemôžu alebo nie sú schopní zabezpečiť si plnenie niektorých životných potrieb sami, majú právo na podporou spoločnosti v rámci poskytovania sociálnych služieb.

Reforma verejnej správy, súvisiaca so zmenami v rozdelení kompetencií, priniesla pre samosprávu v mnohých oblastiach zvýšenú mieru participácie. V rámci zmien sa zodpovednosť za sociálne služby postupne preniesla tam, kde ľudia žijú, do regiónov, miest a obcí. Je to úloha z pohľadu realizácie zmien veľmi náročná.

V zmysle zákona č. 448/2008 Z. z. o sociálnych službách obec Chrasť nad Hornádom pristúpila k realizácii komunitného plánovania v oblasti sociálnych služieb podľa odporúčaných metodík uvedených v zozname literatúry.

V procese plánovania boli zohľadňované miestne špecifiká, rôznorodosť možných nepriaznivých sociálnych situácií, potreby občanov a možnosti ich napĺňania využitím súčasných a hľadaním ďalších zdrojov všeobecne i v komunite. Výsledkom procesu je tento dokument, ktorý zohľadňuje sociálnu analýzu, existujúce aktivity a uvažuje o nových formách sociálnych služieb v blízkej budúcnosti.

Vážení občania, Komunitný plán sociálnych služieb obce Chrasť nad Hornádom pre obdobie 2017 – 2020 vznikol na základe spolupráce mnohých ochotných ľudí. Chcem sa poďakovať členom tímov procesu komunitného plánovania sociálnych služieb a všetkým zainteresovaným za odvedenú prácu, postrehy a inšpirácie. Verím, že služby v komunite sa stanú významnou súčasťou života našej obce.

Marián Melega

starosta obce

**1. časť**

**TEORETICKÉ VÝCHODISKÁ KOMUNITNÉHO PLÁNOVANIA SOCIÁLNYCH SLUŽIEB**

****

* 1. **ZÁKLADNÉ VYMEDZENIE PROBLEMATIKY A VYBRANÝCH POJMOV**

Počas života sa často ocitáme v životných situáciách, ktoré je veľmi ťažké resp. nemožné zvládnuť bez pomoci iných ľudí a bez nimi vytvorených inštitúcií. Pri riešení nepriaznivých sociálnych situácií ľudí so zachovaním ich plnohodnotnej pozície v spoločnosti nadobúdajú čoraz väčší význam a uznanie sociálne služby.

* + 1. **Sociálne služby v podmienkach obce**

**Sociálne služby** sa zvyčajne chápu ako služby (rozličných sociálnych subjektov) zamerané na sociálne potreby ľudí, ktorí by sa bez ich poskytnutia ocitli v stave resp. v riziku sociálnej núdze. Sociálne služby sú v podmienkach Slovenska súčasťou systému **sociálnej ochrany**, ktorý sa skladá zo štyroch subsystémov (pilierov): *1. zdravotná starostlivosť, 2. sociálne poistenie, 3. štátna sociálna podpora a 4. sociálna pomoc.* Jednotlivé piliere sa od seba líšia typom sociálnych rizík, ktoré pokrývajú, charakterom nástrojov, ktoré používajú a spôsobom financovania. Prvé dva piliere sú financované na základe poistenia, tretí a štvrtý pilier prostredníctvom štátneho alebo regionálneho či miestneho rozpočtu z daní**. Sociálne služby sú ako zložka subsystému sociálnej pomoci** financované z rozpočtu v kombinácii s príjmom odkázanej osoby a jej rodiny, prípadne z darov a iných príjmov. (Repková, 2012)\*

Sociálne služby poskytované na základe zákona č. 448/2008 Z. z. o sociálnych službách spadajú do oblasti riadenej **Ministerstvom práce, sociálnych vecí a rodiny Slovenskej republiky**, ktoré na svojom webovom sídle *https://www.employment.gov.sk* uvádza: „**Sociálne služby** sú jednou z foriem sociálnej pomoci pre ľudí v nepriaznivej sociálnej situácii. Štát prostredníctvom nich podporuje sociálne začlenenie občanov a uspokojovanie sociálnych potrieb ľudí v nepriaznivej sociálnej situácii.“ Zameranie sociálnych služieb uvádza v nasledujúcej štruktúre:

* prevencia vzniku, riešenie alebo zmiernenie nepriaznivej sociálnej situácie jednotlivca, rodiny alebo komunity,
* zachovanie, obnova alebo rozvoj schopnosti jednotlivca viesť samostatný život,
* podpora začlenenia jednotlivca do spoločnosti,
* prevencia sociálneho vylúčenia,
* riešenie krízovej sociálnej situácie jednotlivca a rodiny.

Súčasťou podpory sociálneho začlenenia osôb v nepriaznivých sociálnych situáciách je aj problematika **sociálne vylúčených spoločenstiev**. V rámci tejto pôsobnosti uvedené ministerstvo koordinuje štátnu politiku, vypracováva stratégie a koncepčné materiály, analýzy a legislatívne zámery a koordinuje politiky s inými relevantnými oblasťami v záujme sociálnej integrácie sociálne vylúčených spoločenstiev. Vypracúva aj návrhy právnych predpisov v oblasti rozvoja životných podmienok sociálne vylúčených spoločenstiev.

*\** Uvádza sa i **sociálne zabezpečenie** zahŕňajúce tri základné piliere – sociálne poistenie, štátnu sociálnu podporu a sociálnu pomoc.

***Zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon)*** v znení neskorších predpisov upravuje právne vzťahy pri poskytovaní sociálnych služieb, financovanie sociálnych služieb a dohľad nad ich poskytovaním. Aktuálne znenie (účinnosť od 01. 03. 2017) vymedzuje sociálnu službu a ďalšie súvisiace pojmy v § 2 nasledovne:

„(1) **Sociálna služba** je odborná činnosť, obslužná činnosť alebo ďalšia činnosť alebo súbor týchto činností, ktoré sú zamerané na

a) prevenciu vzniku nepriaznivej sociálnej situácie, riešenie nepriaznivej sociálnej situácie alebo zmiernenie nepriaznivej sociálnej situácie fyzickej osoby, rodiny alebo komunity,

b) zachovanie, obnovu alebo rozvoj schopnosti fyzickej osoby viesť samostatný život a na podporu jej začlenenia do spoločnosti,

c) zabezpečenie nevyhnutných podmienok na uspokojovanie základných životných potrieb fyzickej osoby,

d) riešenie krízovej sociálnej situácie fyzickej osoby a rodiny,

e) prevenciu sociálneho vylúčenia fyzickej osoby a rodiny,

f) zosúlaďovanie rodinného života a pracovného života.

(2) **Nepriaznivá sociálna situácia** podľa tohto zákona je ohrozenie fyzickej osoby sociálnym vylúčením alebo obmedzenie jej schopnosti sa spoločensky začleniť a samostatne riešiť svoje problémy

a) z dôvodu, že nemá zabezpečené nevyhnutné podmienky na uspokojovanie základných životných potrieb,

b) pre svoje životné návyky, spôsob života, závislosť od návykových látok alebo návykových škodlivých činností,

c) pre ohrozenie jej vývoja z dôvodu jej zdravotného postihnutia, ak ide o dieťa do siedmich rokov veku,

d) pre ťažké zdravotné postihnutie alebo nepriaznivý zdravotný stav,

e) z dôvodu, že dovŕšila vek potrebný na nárok na starobný dôchodok podľa osobitného predpisu (ďalej len „dôchodkový vek“),

f) pre výkon opatrovania fyzickej osoby s ťažkým zdravotným postihnutím,

g) pre ohrozenie správaním iných fyzických osôb alebo, ak sa stala obeťou správania iných fyzických osôb, alebo

h) pre zotrvávanie v priestorovo segregovanej lokalite s prítomnosťou koncentrovanej a generačne reprodukovanej chudoby.

(3) **Zabezpečenie nevyhnutných podmienok na uspokojovanie základných životných potrieb** fyzickej osoby na účely tohto zákona je zabezpečenie ubytovania, stravy, nevyhnutného ošatenia, obuvi a nevyhnutnej základnej osobnej hygieny.

(4) **Krízová sociálna situácia** podľa tohto zákona je ohrozenie života alebo zdravia fyzickej osoby a rodiny, ktoré vyžaduje bezodkladné riešenie sociálnou službou.

(5) **Zosúlaďovanie rodinného života a pracovného života** na účely tohto zákona je zabezpečenie starostlivosti o dieťa, ak sa rodič alebo fyzická osoba, ktorá má dieťa zverené do osobnej starostlivosti na základe rozhodnutia súdu pripravuje na povolanie štúdiom na strednej škole alebo vysokej škole, pripravuje na trh práce, alebo vykonáva aktivity spojené so vstupom alebo s návratom na trh práce, alebo vykonáva zárobkovú činnosť.

(6) Sociálna služba sa vykonáva najmä prostredníctvom **sociálnej práce**, postupmi zodpovedajúcimi poznatkom spoločenských vied a poznatkom o stave a vývoji poskytovania sociálnych služieb.

(7) **Správaním iných fyzických osôb** podľa odseku 2 písm. g) sa rozumie domáce násilie, rodovo podmienené násilie alebo násilný trestný čin.

(8) **Zotrvávanie v priestorovo segregovanej lokalite** podľa odseku 2 písm. h) je zotrvávanie v priestore vymedzenom bytovým domom, ulicou, mestskou časťou, obcou alebo zotrvávanie v lokalite mimo územia obce bez základnej občianskej vybavenosti.

(9**) Koncentrovaná a generačne reprodukovaná chudoba** podľa odseku 2 písm. h) je dlhodobo pretrvávajúca nepriaznivá sociálna situácia skupiny fyzických osôb z dôvodu výskytu viacerých negatívnych javov súčasne, ktorými sú najmä vysoká miera dlhodobej nezamestnanosti, hmotná núdza, nízka úroveň vzdelanosti, nedostatočné hygienické návyky, nedostupnosť tovarov a služieb a výskyt sociálnopatologických javov s vysokou toleranciou k nim.“

Podľa § 3 uvedeného zákona č. 448/2008 Z. z. sú účastníkmi právnych vzťahov pri poskytovaní sociálnych služieb prijímateľ sociálnej služby, poskytovateľ sociálnej služby, Ministerstvo práce, sociálnych vecí a rodiny Slovenskej republiky, obec, vyšší územný celok, partnerstvo a iná osoba, ktorej vznikajú práva a povinnosti podľa tohto zákona pri poskytovaní sociálnej služby.

Za **prijímateľa sociálnej služby** sa považuje fyzická osoba vymedzená týmto zákonom, ktorej sa za podmienok ustanovených týmto zákonom poskytuje sociálna služba.

**Poskytovateľom sociálnej služby** je za podmienok ustanovených týmto zákonom obec, právnická osoba zriadená obcou alebo založená obcou a právnická osoba zriadená vyšším územným celkom alebo založená vyšším územným celkom ako verejní poskytovatelia sociálnej služby a iná osoba ako neverejný poskytovateľ sociálnej služby.

V časti o právach a povinnostiach pri poskytovaní sociálnej služby je v § 6 uvedené:

„(1) Fyzická osoba má za podmienok ustanovených týmto zákonom právo výberu sociálnej služby a formy jej poskytovania a právo výberu poskytovateľa sociálnej služby.“

V § 8 sa uvádza:

„(1) Obec a vyšší územný celok v rozsahu svojej pôsobnosti zabezpečuje dostupnosť sociálnej služby pre fyzickú osobu, ktorá je odkázaná na sociálnu službu a právo výberu sociálnej služby za podmienok ustanovených týmto zákonom. (...)“

„(2) Obec v rozsahu svojej pôsobnosti fyzickej osobe, ktorá žiada o zabezpečenie poskytovania sociálnej služby a na základe výberu poskytovateľa sociálnej služby touto fyzickou osobou

a) poskytne sociálnu službu, ak je zapísaná do registra poskytovateľov sociálnych služieb (ďalej len „register“), alebo

b) zabezpečí poskytovanie sociálnej služby u poskytovateľa sociálnej služby zapísaného do registra.

(3) Vyšší územný celok v rozsahu svojej pôsobnosti zabezpečí fyzickej osobe, ktorá žiada o zabezpečenie poskytovania sociálnej služby a na základe výberu poskytovateľa sociálnej služby touto fyzickou osobou, poskytovanie sociálnej služby u poskytovateľa sociálnej služby zapísaného do registra.“

„(5) Ak ide o sociálnu službu v zariadení, obec alebo vyšší územný celok môže poskytnúť alebo zabezpečiť poskytovanie sociálnej služby podľa odsekov 2 a 3 vo svojom územnom obvode, alebo ak ide o obec v územnom obvode príslušného vyššieho územného celku, v ktorom sa obec nachádza. Na základe dohody obce alebo vyššieho územného celku s fyzickou osobou, ktorá žiada o zabezpečenie poskytovania sociálnej služby, môže obec a vyšší územný celok zabezpečiť poskytovanie sociálnej služby podľa odsekov 2 a 3 v zariadení aj v územnom obvode iného vyššieho územného celku.“

**Druh, forma a rozsah poskytovania sociálnej služby**

Zákon č. 448/2008 Z. z taxatívne vymedzuje nasledujúce druhy sociálnej služby (§ 12):

a) sociálne služby krízovej intervencie, ktorými sú:

1. terénna sociálna služba krízovej intervencie,

2. poskytovanie sociálnej služby v zariadeniach, ktorými sú:

* nízkoprahové denné centrum,
* integračné centrum,
* komunitné centrum,
* nocľaháreň,
* útulok,
* domov na polceste,
* zariadenie núdzového bývania,

3. nízkoprahová sociálna služba pre deti a rodinu,

b) sociálne služby na podporu rodiny s deťmi, ktorými sú:

1. pomoc pri osobnej starostlivosti o dieťa,

2. pomoc pri osobnej starostlivosti o dieťa v zariadení dočasnej starostlivosti o deti,

3. služba na podporu zosúlaďovania rodinného života a pracovného života,

4. služba na podporu zosúlaďovania rodinného života a pracovného života v zariadení starostlivosti o deti do troch rokov veku dieťaťa,

5. služba včasnej intervencie,

c) sociálne služby na riešenie nepriaznivej sociálnej situácie z dôvodu ťažkého zdravotného postihnutia, nepriaznivého zdravotného stavu alebo z dôvodu dovŕšenia dôchodkového veku, ktorými sú:

1. poskytovanie sociálnej služby v zariadeniach pre fyzické osoby, ktoré sú odkázané na pomoc inej fyzickej osoby a pre fyzické osoby, ktoré dovŕšili dôchodkový vek, ktorými sú:

* zariadenie podporovaného bývania,
* zariadenie pre seniorov,
* zariadenie opatrovateľskej služby,
* rehabilitačné stredisko,
* domov sociálnych služieb,
* špecializované zariadenie,
* denný stacionár,

2. domáca opatrovateľská služba (ďalej len „opatrovateľská služba“),

3. prepravná služba,

4. sprievodcovská služba a predčitateľská služba,

5. tlmočnícka služba,

6. sprostredkovanie tlmočníckej služby,

7. sprostredkovanie osobnej asistencie,

8. požičiavanie pomôcok,

d)sociálne služby s použitím telekomunikačných technológií, ktorými sú:

1. monitorovanie a signalizácia potreby pomoci,

2. krízová pomoc poskytovaná prostredníctvom telekomunikačných technológií,

e) podporné služby, ktorými sú

1. odľahčovacia služba,

2. pomoc pri zabezpečení opatrovníckych práv a povinností,

3. poskytovanie sociálnej služby v dennom centre,

4. podpora samostatného bývania,

5. poskytovanie sociálnej služby v jedálni,

6. poskytovanie sociálnej služby v práčovni,

7. poskytovanie sociálnej služby v stredisku osobnej hygieny.

Uvedené sociálne služby možno účelne a vhodne spájať.

Sociálna služba sa poskytuje **ambulantnou formou, terénnou formou, pobytovou formou alebo inou formou** podľa nepriaznivej sociálnej situácie a prostredia, v ktorom sa fyzická osoba zdržiava (§ 13).

Sociálna služba sa poskytuje na neurčitý čas alebo na určitý čas (§ 14).

Sociálne služby sú poskytované vykonávaním odborných činností, obslužných činností a ďalších činností (§ 15 – 18).

Podľa § 75 ods. 10 sociálna služba, ktorá sa poskytuje podľa zákona č. 448/2008 Z. z, sa považuje za **sociálnu službu poskytovanú vo verejnom záujme.**

* + 1. **Komunitné plánovanie sociálnych služieb**

**Komunitné plánovanie** je „metóda, ktorá umožňuje spracovávaťrozvojové materiály pre rôzne oblasti verejného života na úrovni obce i kraja a ktorá výrazne posilňuje princípy zastupiteľskej demokracie.“ **Komunitné plánovanie sociálnych služieb** je „metóda, ktorou môžeme na úrovni obcí alebo krajov plánovať sociálne služby tak, aby zodpovedali miestnym špecifikám i potrebám jednotlivých občanov“, zároveň je to „otvorený proces zisťovania potrieb a zdrojov a hľadania najlepších riešení v oblasti sociálnych služieb.“(*www.mpsv.cz, Komunitní plánování – věc veřejná)*.

Proces komunitného plánovania prebieha na úrovni **komunity**, ktorá je zákonom č. 448/2008 Z. z. (§ 4) vymedzená ako „skupina osôb, ktorá žije v určitom zoskupení určenom najmä ulicou, mestskou časťou, obcou, mestom a ktorú spájajú spoločné záujmy, hodnoty a ciele.“

Cieľom komunitného plánovania sociálnych služieb je posilňovať sociálnu súdržnosť komunity, predchádzať sociálnemu vylúčeniu jednotlivcov a skupín a podporovať sociálne začleňovanie.

Jednou z podmienok úspešnosti procesu komunitného plánovania sociálnych služieb je zapojenie všetkých zainteresovaných skupín, ktoré predstavujú **účastníkov komunitného plánovania sociálnych služieb**. Podľa Artimovej – Wolekovej (2008, s. 9) sú účastníkmi komunitného plánovania sociálnych služieb skupiny:

* **„Zadávatelia sociálnych služieb** – subjekty, ktorým zabezpečovanie sociálnych služieb na príslušnom území vyplýva zo zákona. Sociálne služby zriaďujú, prípadne zadávajú iným subjektom, financujú a organizujú. V systéme verejnej správy na Slovensku sú to obce, mestá a samosprávne kraje.
* **Poskytovatelia sociálnych služieb** – subjekty, ktoré služby poskytujú a ponúkajú, bez ohľadu na ich právnu formu. Poskytovateľom sociálnej služby môže byť za podmienok ustanovených zákonom obec, právnická osoba zriadená alebo založená obcou alebo samosprávnym krajom ako aj iná právnická alebo fyzická osoba, ktorá je registrovaná ako poskytovateľ.
* **Užívatelia sociálnych služieb** – osoby, ktorým sú poskytované sociálne služby alebo ktoré o ne žiadajú z dôvodu ich nepriaznivej sociálnej situácie. Do nepriaznivej sociálnej situácie sa jednotlivec môže dostať z rôznych príčin, napríklad v dôsledku vysokého veku, nepriaznivého zdravotného stavu, krízových životných situácií, životných návykov, spôsobu života, ktorý vedie ku konfliktu so spoločnosťou, trestno-právnej činnosti a pod.
* **Verejnosť** – rodinní príslušníci užívateľov sociálnych služieb, občania žijúci na príslušnom území, ktorých sa poskytovanie sociálnych služieb priamo nedotýka, ale v blízkej budúcnosti môžu patriť k potenciálnym užívateľom sociálnych služieb, prípadne poskytovanie sociálnych služieb môže ovplyvniť kvalitu ich života.“

**Komunitný plán sociálnych služieb** je reálnym výstupom komunitného plánovania sociálnych služieb a výsledkom dohody medzi zadávateľmi, poskytovateľmi a užívateľmi sociálnych služieb.

**Pôsobnosť obce pri poskytovaní sociálnych služieb**

Pôsobnosť obce pri poskytovaní sociálnych služieb upravuje zákon č. 448/2008 Z. z., a to v § 80 nasledovne: „Obec

a) vypracúva, schvaľuje komunitný plán sociálnych služieb vo svojom územnom obvode,

b) utvára podmienky na podporu komunitného rozvoja,

c) je správnym orgánom v konaniach o

1. odkázanosti na sociálnu službu v zariadení pre seniorov, v zariadení opatrovateľskej služby, v dennom stacionári, o odkázanosti na opatrovateľskú službu,

2. zániku odkázanosti na sociálnu službu uvedenú v prvom bode,

3. odkázanosti na sociálnu službu uvedenú v prvom bode po zmene stupňa odkázanosti,

4. povinnosti zaopatrených plnoletých detí alebo rodičov platiť úhradu za sociálnu službu alebo jej časť podľa § 73 ods. 11,

d) vyhotovuje posudok o odkázanosti na sociálnu službu podľa § 51,

e) poskytuje alebo zabezpečuje poskytovanie

1. sociálnej služby v nízkoprahovom dennom centre, nocľahárni, zariadení pre seniorov, zariadení opatrovateľskej služby a v dennom stacionári,

2. nízkoprahovej sociálnej služby pre deti a rodinu,

3. opatrovateľskej služby,

4. prepravnej služby,

5. odľahčovacej služby,

6. pomoci pri osobnej starostlivosti o dieťa podľa § 31,

f) poskytuje základné sociálne poradenstvo,

g) môže poskytovať alebo zabezpečovať poskytovanie aj iných druhov sociálnej služby podľa § 12,

h) uzatvára zmluvu

1. o poskytovaní sociálnej služby,

2. o poskytovaní finančného príspevku pri odkázanosti fyzickej osoby na pomoc inej fyzickej osoby pri úkonoch sebaobsluhy a finančného príspevku na prevádzku poskytovanej sociálnej služby neverejnému poskytovateľovi sociálnej služby,

i) zriaďuje, zakladá a kontroluje nocľaháreň, nízkoprahové denné centrum, nízkoprahovú sociálnu službu pre deti a rodinu s ambulantnou sociálnou službou, zariadenie pre seniorov, zariadenie opatrovateľskej služby a denný stacionár,

j) môže zriaďovať, zakladať a kontrolovať aj iné zariadenia podľa tohto zákona,

k) môže poskytnúť finančný príspevok podľa § 78a ods. 4 na základe písomnej zmluvy podľa osobitného predpisu a kontroluje hospodárenie s ním,

l) poskytuje podľa § 75 ods.1 a 2 finančný príspevok pri odkázanosti fyzickej osoby na pomoc inej fyzickej osoby pri úkonoch sebaobsluhy a finančný príspevok na prevádzku poskytovanej sociálnej služby neverejnému poskytovateľovi sociálnej služby,

m) môže poskytovať podľa § 75 ods. 7 finančný príspevok na prevádzku poskytovanej sociálnej služby neverejnému poskytovateľovi sociálnej služby,

n) môže poskytovať podľa § 75 ods. 8 finančný príspevok pri odkázanosti fyzickej osoby na pomoc inej fyzickej osoby pri úkonoch sebaobsluhy a finančný príspevok na prevádzku poskytovanej sociálnej služby neverejnému poskytovateľovi sociálnej služby,

o) kontroluje hospodárenie s finančným príspevkom pri odkázanosti fyzickej osoby na pomoc inej fyzickej osoby pri úkonoch sebaobsluhy a s finančným príspevkom na prevádzku poskytovanej sociálnej služby,

p) ukladá opatrenia na odstránenie zistených nedostatkov pri výkone pôsobnosti ustanovenej v písmene o) a kontroluje ich plnenie,

q) vedie evidenciu

1. posudkov o odkázanosti na sociálnu službu podľa stupňa odkázanosti fyzickej osoby na pomoc inej fyzickej osoby,

2. rozhodnutí podľa písmena c),

3. prijímateľov sociálnych služieb vo svojom územnom obvode,

r) vyhľadáva fyzické osoby, ktorým treba poskytnúť sociálnu službu,

s) poskytuje štatistické údaje z oblasti poskytovania sociálnych služieb štátnym orgánom sociálnych služieb na účely spracovania štatistických zisťovaní a administratívnych zdrojov,

t) uhrádza poskytovateľovi zdravotnej starostlivosti zdravotné výkony na účely posúdenia odkázanosti na sociálnu službu,

u) môže poveriť právnickú osobu, ktorú zriadila alebo založila, vykonávaním sociálnej posudkovej činnosti na účely vyhotovenia posudku podľa písmena d).“

**Komunitný rozvoj a komunitný plán v oblasti poskytovania sociálnych služieb**

O problematike **komunitného rozvoja** zákon č. 448/2008 Z. z. pojednáva v paragrafe 82.

„(1) Obec utvára podmienky na podporu komunitného rozvoja v oblasti poskytovania sociálnych služieb podľa tohto zákona, na komunitnú prácu a komunitnú rehabilitáciu na účel predchádzania vzniku alebo predchádzania zhoršenia nepriaznivých sociálnych situácií a riešenia miestnych sociálnych problémov.

(2) Komunitná práca v oblasti poskytovania sociálnych služieb je podpora aktivít členov miestnej komunity k svojpomocnému riešeniu sociálnych problémov v rámci miestneho spoločenstva, najmä rozvojom sociálnych služieb.

(3) Komunitná rehabilitácia v oblasti poskytovania sociálnych služieb je koordinácia činnosti subjektov, ktorými sú najmä rodina, obec, vzdelávacie inštitúcie, poskytovatelia služieb zamestnanosti, poskytovatelia sociálnych služieb a poskytovatelia zdravotnej starostlivosti. Cieľom komunitnej rehabilitácie je obnova alebo rozvoj fyzických schopností, mentálnych schopností a pracovných schopností fyzickej osoby v nepriaznivej sociálnej situácii a podpora jej začlenenia do spoločnosti.

O **komunitnom pláne** v oblasti poskytovania sociálnych služieb pojednáva uvedený zákon č. 448/2008 Z. z. v § 83:

Obec vypracúva komunitný plán sociálnych služieb v spolupráci s inými poskytovateľmi sociálnych služieb v ich územnom obvode a s prijímateľmi sociálnych služieb v ich územnom obvode.

Obec vypracúva a schvaľuje komunitný plán sociálnych služieb na základe národných priorít rozvoja sociálnych služieb, v ktorom zohľadňuje miestne špecifiká a potreby fyzických osôb v oblasti sociálnych služieb poskytovaných v jej územnom obvode, určuje potreby rozvoja sociálnych služieb a určuje personálne podmienky, finančné podmienky, prevádzkové podmienky a organizačné podmienky na ich zabezpečenie.

Obec je povinná predložiť návrh komunitného plánu sociálnych služieb na verejnú diskusiu.

Komunitný plán sociálnych služieb obsahuje najmä:

* analýzu stavu poskytovaných sociálnych služieb v územnom obvode obce vrátane vyhodnotenia materiálno-technického vybavenia sociálnych služieb a vzdelanostnej štruktúry zamestnancov poskytovateľa sociálnej služby,
* analýzu požiadaviek prijímateľov sociálnej služby a ďalších obyvateľov v územnom obvode obce na rozvoj sociálnych služieb podľa jednotlivých druhov sociálnych služieb a cieľových skupín,
* analýzu sociologických údajov a demografických údajov v územnom obvode obce,
* určenie cieľov a priorít rozvoja sociálnych služieb v územnom obvode obce,
* časový plán realizácie komunitného plánu sociálnych služieb vrátane určenia personálnych podmienok, finančných podmienok, prevádzkových podmienok a organizačných podmienok na ich realizáciu,
* spôsob vyhodnocovania plnenia komunitného plánu sociálnych služieb.

Obec zverejňuje komunitný plán sociálnych služieb vhodným a v mieste obvyklým spôsobom.

Podľa metodiky (Skřičková, 2009) je plánovanie sociálnych služieb založené na nasledujúcich **princípoch**: princíp triády (v rámci metódy spolu plánujú zadávatelia, poskytovatelia a užívatelia), princíp rovnosti (každý má právo vyjadriť sa), princíp skutočných potrieb, princíp dohody (výsledný plán je svojho druhu zmluvou), princíp „všetko je verejné“, princíp dosažiteľnosti riešení (šírka záberu plánovania musí byť primeraná), princíp cyklického opakovania (komunitné plánovanie tvorí špirálu s opakovaním prístupu k riešeniam), princíp kompetencie účastníkov (v riadení plánovania musí byť profesionalita) a princíp priamej úmery (kvalita plánu je priamo úmerná kvalite procesu plánovania).

* 1. **SOCIÁLNE POLITIKY AKO VÝCHODISKÁ PLÁNOVANIA SOCIÁLNYCH SLUŽIEB**

Uvedomenie si oficiálneho rámca a kontextu plánovania sociálnych služieb a poznanie relevantných dokumentov je podstatné, pretože plánovanie sociálnych služieb komunitnou metódou je jedným zo spôsobov, ako efektívne napĺňať hlavné ciele a princípy sociálnej politiky Európskej únie a Slovenskej republiky. So sociálnymi politikami na úrovni európskej, národnej i regionálnej sú v súlade všetky aktivity a činnosti a výstupy realizované pri plánovaní sociálnych služieb obce Chrasť nad Hornádom. Uvádzame vybrané rámce.

* + 1. **Sociálna politika na úrovni Európskej únie**

**Amsterdamská zmluva**

Sociálna politika Európskej únie vrátane politiky všeobecného a odborného vzdelávania a mládeže je zakotvená v hlave XI (články 136 – 145) Amsterdamskej zmluvy, podpísanej v roku 1997. Zmluva ako prvá zakotvila kompetencie Európskej únie v oblasti sociálnej politiky.

**Lisabonský proces**

V období od roku 2000 sa sociálna politika Európskej únie riadila tzv. Lisabonským procesom, ktorý s výhľadom do roku 2010 mieril k dosahovaniu konkurencieschopnosti a dynamickosti ekonomiky Európskej únie, založenej na znalostiach, trvalo udržateľnom raste, s lepšími pracovnými miestami a vyššou sociálnou súdržnosťou.

**Európsky sociálny program**

Prijatý bol v roku 2000 v Nice. V oblasti boja proti chudobe a sociálnemu vylúčeniu boli v rámci programu odsúhlasené štyri nižšie uvedené ciele, ktorých dosahovanie a uvádzanie do života na miestnej úrovni je spojené s plánovaním sociálnych služieb ako metódou dosahovania týchto cieľov:

* uľahčiť ohrozeným skupinám obyvateľstva účasť na trhu práce a prístup k zdrojom, právam, službám a tovaru,
* predchádzať rizikám sociálneho vylúčenia,
* pomáhať najzraniteľnejším,
* mobilizovať všetkých dôležitých účastníkov.

**Európa 2020**

**Stratégia na zabezpečenie inteligentného, udržateľného a inkluzívneho rastu**

Stratégia Európa 2020 je desaťročnou stratégiou Európskej únie v oblasti zamestnanosti a rastu. Začala sa v roku 2010 s cieľom vytvoriť podmienky pre inteligentný, udržateľný a inkluzívny rast. Európska únia sa v rámci nej dohodla na piatich hlavných cieľoch, ktoré chce dosiahnuť do konca roka 2020. Týkajú sa zamestnanosti, výskumu a vývoja, klímy/energie, vzdelávania a sociálneho začlenenia a znižovania chudoby. Ciele sa vzájomne dopĺňajú a sú nevyhnutné na dosiahnutie celkového úspechu. Jednotlivé členské štáty by mali prispôsobovať stratégiu Európa 2020 svojim podmienkam.

* + 1. **Sociálna politika na úrovni Slovenskej republiky**

**Ústavný zákon č. 460/1992 Zb. Ústava slovenskej republiky**

Sociálne práva sú upravené v piatom oddiele druhej hlavy ústavy. Sú formulované všeobecne a deklarujú jednu zo základných úloh štátu – starostlivosť o vytvorenie sociálnych predpokladov uplatnenia individuálnej slobody. Sociálne práva majú pre svoju realizáciu konkretizáciu v bežných zákonoch, ktoré upravujú podmienky či podrobnosti ich výkonu.

**Zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon)**

Sociálne služby sa v Slovenskej republike poskytujú v súlade so zákonom č. 448/2008 Z. z. o sociálnych službách, ktorý vstúpil do platnosti 20. 11. 2008. Prvýkrát v samostatnom právnom predpise upravil právne vzťahy a podmienky poskytovania sociálnych služieb, ktorých cieľom je podporovať sociálne začlenenie občanov a uspokojovať sociálne potreby ľudí v nepriaznivej sociálnej situácii. Ústredným orgánom štátnej správy Slovenskej republiky pri poskytovaní sociálnych služieb je podľa § 79 ods. 1 písm. a) Ministerstvo práce, sociálnych vecí a rodiny Slovenskej republiky.

**Národné priority rozvoja sociálnych služieb**

Sú vypracované na roky 2015 – 2020 a predstavujú nástroj štátnej politiky na smerovanie a prezentovanie východiskových systémových záujmov, úloh a podporných opatrení vlády Slovenskej republiky v oblasti sociálnych služieb. Reagujú na aktuálne výzvy sociálnej pomoci občanom, ku ktorým patrí predovšetkým rozvoj služieb starostlivosti na komunitnej úrovni, vrátane potreby modernizácie sociálnych služieb. Potvrdzuje sa nimi hlavné poslanie sociálnych služieb, ktorým je podpora začleňovania ľudí do spoločnosti, sociálna súdržnosť, smerovanie k službám poskytovaným na komunitnej úrovni a rozvinutie ich potenciálu v oblasti zamestnanosti a zamestnateľnosti. Stanovené sú nasledovné priority:

* zabezpečiť dostupnosť sociálnych služieb v súlade s potrebami komunity,
* podporiť prechod prijímateľov sociálnych služieb z inštitucionálnej starostlivosti na komunitnú starostlivosť,
* podporiť rozvoj sociálnych služieb dostupných pre osoby zotrvajúce v priestorovo segregovanej lokalite s prítomnosťou koncentrovanej a generačne reprodukovanej chudoby,
* zvyšovať kvalitu poskytovaných sociálnych služieb.

**Stratégia deinštitucionalizácie systému sociálnych služieb a náhradnej starostlivosti v Slovenskej republike**

Stratégia označuje komunitné služby ako súbor vzájomne prepojených a koordinovaných služieb poskytovaných v územne ohraničenej komunite, ktoré reagujú na potreby členov komunity a nejavia znaky inštitucionálnej starostlivosti. Dokument ďalej uvádza odporúčania v rámci transformácie a deinštitucionalizácie na úrovni členských štátov Európskej únie a základné dôvody resp. zámery a ciele transformácie a deinštitucionalizácie na Slovensku. Medzi všeobecnými princípmi deinštitucionalizáciu definuje ako proces, ktorý systém starostlivosti transformuje z pôvodnej ochrany na systém s účasťou občana na živote spoločnosti, rešpektujúc pritom princípy výberu a rozhodovania.

Jednou zo základných úloh uvedenej stratégie bolo vypracovanie Národného akčného plánu prechodu z inštitucionálnej na komunitnú starostlivosť v systéme sociálnych služieb na roky 2012 – 2015, ktorého úlohou bolo stanovenie opatrení pre naštartovanie procesov deinštitucionalizácie a pilotné overenie postupov. Aktualizovaný dokument **Národný akčný plán prechodu z inštitucionálnej na komunitnú starostlivosť v systéme sociálnych služieb na roky 2016 – 2020** stanovuje ciele a opatrenia pre pokračovanie v procese deinštitucionalizácie.

**Partnerská dohoda Slovenskej republiky na roky 2014 – 2020**

**Operačné programy 2014 – 2020**

Tieto základné programové dokumenty pre riadenie pomoci zo štrukturálnych a investičných fondov Európskej únie sú podkladom pre smerovanie vízie a cieľov v sociálnej oblasti.

* + 1. **Regionálna sociálna politika**

**Koncepcia rozvoja sociálnych služieb v Košickom kraji na roky 2016 – 2020**

Východiskom pre Komunitný plán sociálnych služieb obce Chrasť nad Hornádom pre obdobie 2017 – 2020 je najmä časť týkajúca sa aktuálneho stavu poskytovania sociálnych služieb na území Košického samosprávneho kraja, financovanie sociálnych služieb a regionálne priority definované v rámci stanovených oblastí.

**Komunitný plán sociálnych služieb mesta Spišská Nová Ves na obdobie   
2016 – 2021**

Komunitný plán vytyčuje cestu na vykonávanie potrebných krokov smerujúcich k zabezpečeniu komplexných sociálnych služieb pre všetky cieľové skupiny obyvateľstva. Pre plánovanie služieb v obci Chrasť nad Hornádom vyplýva súlad na úrovni oboch hlavných cieľov, ktoré je potrebné v oblasti sociálnych služieb a inej sociálnej pomoci v meste v plánovanom období naplniť. Ide o nasledujúce ciele:

Cieľ 1: Zvýšiť kvalitu a dostupnosť sociálnej starostlivosti a sociálnych služieb najmä pre seniorov a zdravotne postihnutých občanov.

Cieľ 2: Zlepšiť kvalitu života rómskej menšiny a zvýšiť mieru jej sociálnej inklúzie.

**2. časť**

**ORGANIZOVANIE PROCESU**

**KOMUNITNÉHO PLÁNOVANIA**

**SOCIÁLNYCH SLUŽIEB V OBCI**

**CHRASŤ NAD HORNÁDOM**

****

* 1. **SCHVÁLENIE ZÁMERU VYPRACOVANIA KOMUNITNÉHO PLÁNU SOCIÁLNYCH SLUŽIEB**

Proces komunitného plánovania bol iniciovaný zástupcami obce. Po získaní podpory zainteresovaných a po schválení zámeru vypracovania komunitného plánu sociálnych služieb obce obecným zastupiteľstvom všetkými hlasmi prítomných poslancov začal plánovací proces tvorbou riadiacej a pracovnej skupiny.

Podľa **výpisu z Uznesenia č. 23/2016 z riadneho zasadnutia obecného zastupiteľstva v Chrasti nad Hornádom zo dňa 29. 09. 2016** obecné zastupiteľstvo schvaľuje vypracovanie komunitného plánu sociálnych služieb obce. Dátum výpisu: 30. 09. 2016. Obecné zastupiteľstvo na uvedenom zasadnutí ústne požiadalo o koordinovanie procesu komunitného plánovania starostu obce.

* 1. **PLÁNOVACÍ PROCES KOMUNITNÉHO PLÁNU SOCIÁLNYCH SLUŽIEB**

Pri rešpektovaní špecifík obecnej komunity bol vecný a časový postup zvolený na základe manuálu Artimovej, Wolekovej (2008) podľa nasledujúcej štruktúry.

* + 1. **Tímy procesu komunitného plánovania**

**Riadiaca skupina procesu komunitného plánovania**

*Základné úlohy riadiacej skupiny:*

* *riadenie a koordinácia procesu komunitného plánovania,*
* *monitorovanie postupu komunitného plánovania,*
* *pripomienkovanie záverov pracovnej skupiny,*
* *koordinácia prác na jednotlivých častiach komunitného plánu,*
* ***verifikácia konečnej verzie komunitného plánu.***

Za členov riadiacej skupiny boli menovaní:

1. Marián Melega – starosta obce, koordinátor procesu komunitného plánovania (ďalej aj koordinátor PKP)

2. Jozef Murár – člen obecného zastupiteľstva

3. Ivan Pravlík – člen obecného zastupiteľstva

4. Zdenko Dirda – člen rómskej komunity

5. Ing. Anastázia Sendrejová – zamestnankyňa obce

**Pracovná skupina procesu komunitného plánovania**

Na tvorbe podkladov Komunitného plánu sociálnych služieb obce Chrasť nad Hornádom pre obdobie 2017 – 2020 sa podieľali zástupcovia všetkých skupín účastníkov komunitného plánovania. Stretnutia sa uskutočňovali od polovice októbra 2016 operatívne a na základe pokynov riadiacej skupiny.

*Základné činnosti pracovnej skupiny:*

* *zber informácií z oblasti poskytovania sociálnych služieb s relevanciou k obci Chrasť nad Hornádom,*
* *monitorovanie potrieb konkrétnych užívateľov a možných žiadateľov vo vzťahu k sociálnym službám,*
* *špecifikácia záujmov cieľových skupín,*
* *návrh a spracovanie konkrétnych opatrení s cieľom tvorby a rozvoja služieb pre cieľové skupiny,*
* ***predloženie záverov pracovnej skupiny formou vypracovaného dokumentu*** *riadiacej skupine a obhajoba predložených záverov.*

Za členov pracovnej skupiny boli menovaní:

1. Mgr. Marcela Hamráková – zamestnankyňa obce, koordinátorka pracovnej skupiny (ďalej aj koordinátorka PS)

2. František Blaško – člen obecného zastupiteľstva

3. Monika Jančárová – zamestnankyňa obce – ekonómka

4. Ján Dirda – zamestnanec obce, koordinátor aktivačných prác

5. MUDr. Peter Tkáč – všeobecná ambulantná starostlivosť pre dospelých, Spišský Hrušov

6. Bc. et Bc. Ružena Procházková – členka lokálneho partnerstva sociálnej inklúzie Partnerstvo Spiša

7. Mgr. Marta Chabadová – zamestnankyňa Spišskej katolíckej charity

8. Ing. Marián Smorada – Úrad splnomocnenca vlády Slovenskej republiky pre rómske komunity, regionálna koordinácia Spišská Nová Ves

9. Ing. Eva Malecová – zamestnankyňa obce – zástupkyňa koordinátorky pracovnej skupiny (ďalej aj zástupkyňa koordinátorky PS)

* + 1. **Časový harmonogram procesu komunitného plánovania**

Časová postupnosť plánovacieho procesu predstavovala rámcovo štyri fázy: prípravná fáza, analytická fáza, strategická (plánovacia) fáza, implementačná (realizačná) fáza.

**1. PRÍPRAVNÁ FÁZA**

Náplňou prípravnej fázy komunitného plánovania sociálnych služieb bolo stanovenie spôsobu priebehu procesu, tvorba organizačnej štruktúry procesu, stanovenie úloh účastníkov plánovania, definovanie vzájomných vzťahov; realizované boli nasledujúce činnosti:

|  |  |  |
| --- | --- | --- |
| Časové obdobie | Činnosť | Zodpovednosť |
| 09/2016 | Akceptácia procesu komunitného plánovania sociálnych služieb obecným zastupiteľstvom | Starosta obce |
| 29. 09. 2016 | Zasadnutie obecného zastupiteľstva a schválenie vypracovania komunitného plánu sociálnych služieb obce (výpis z Uznesenia č. 23/2016 z riadneho zasadnutia obecného zastupiteľstva v Chrasti nad Hornádom zo dňa 29. 09. 2016) | Obecné zastupiteľstvo |
| 29. 09. 2016 | Dohoda o koordinovaní procesu komunitného plánovania starostom obce | Obecné zastupiteľstvo |
| 10/2016 | Zostavenie riadiacej skupiny procesu komunitného plánovania sociálnych služieb a dohoda so zamestnankyňou obce o koordinovaní pracovnej skupiny | Starosta obce |
| 10/2016 | Zostavenie pracovnej skupiny procesu komunitného plánovania sociálnych služieb | Koordinátor PKP, Koordinátorka PS |
| 10/2016 | Stanovenie úloh jednotlivých účastníkov komunitného plánovania a definovanie vzájomných vzťahov | Koordinátor PKP, Koordinátorka PS |
| 10/2016 | Stanovenie obdobia, na ktoré bude plán zostavený:  2017 – 2020 | Starosta obce – koordinátor PKP |
| 10 – 11/2016 | Stanovenie časového harmonogramu procesu komunitného plánovania | Koordinátor PKP, Koordinátorka PS |

**2. ANALYTICKÁ FÁZA**

Náplňou analytickej fázy bolo mapovanie súčasného stavu, stanovenie východiskovej situácie, analýza údajov podľa potrieb územného obvodu obce; vykonané boli tieto činnosti:

|  |  |  |
| --- | --- | --- |
| Časové obdobie | Činnosť | Zodpovednosť |
| 11 – 12/2016 | Analýza koncepčných dokumentov, zákonov a dát, základný popis a charakteristika územia | Koordinátorka PS |
| 01 – 07/2017 | Sociálno-demografická analýza územia | Koordinátorka PS |
| 01 – 07/2017 | Analýza poskytovateľov sociálnych služieb | Koordinátorka PS |
| 01 – 07/2017 | Analýza užívateľov a žiadateľov o sociálne služby | Koordinátor PKP |
| 01 – 07/2017 | Analýza/identifikácia zdrojov na strane obce ako zadávateľa sociálnych služieb | Starosta obce – koordinátor PKP |
| 08 – 09/2017 | Prieskum laickej verejnosti, pripomienkové konanie | Koordinátorka PS |
| 08 – 09/2017 | Príprava podkladov pre finálne spracovanie komunitného plánu sociálnych služieb obce Chrasť nad Hornádom | Koordinátor PKP Koordinátorka PS |

**3. STRATEGICKÁ FÁZA**

Náplňou strategickej (plánovacej) časti komunitného plánovania sociálnych služieb bolo nájdenie spôsobov uspokojovania potrieb cieľových skupín, stanovenie priorít, vytvorenie stratégie (plánu) zabezpečovania a rozvoja sociálnych služieb a určenie spôsobov sledovania a vyhodnocovania plnenia plánu. Táto fáza sa čiastočne prelínala s aktivitami analytickej fázy a do finálnej podoby sa stratégia formovala v rámci cyklického procesu zahŕňajúceho jednotu v teoretickej časti uvedených plánovacích princípov.

|  |  |  |
| --- | --- | --- |
| Časové obdobie | Činnosť | Zodpovednosť |
| 05 – 07/2017 | Stanovenie cieľových skupín, prioritných problémových oblastí, cieľov a opatrení v cyklickom procese | Koordinátorka PS, Koordinátor PKP |
| 05 – 07/2017 | Stanovenie vízie, poslania a cieľov v oblasti sociálnych služieb a inej sociálnej pomoci v cyklickom procese | Koordinátor PKP, Koordinátorka PS |
| 07/2017 | Stanovenie monitoringu, sledovania a vyhodnocovania plnenia plánu | Koordinátor PKP Koordinátorka PS |
| 07 – 08/2017 | Predloženie komunitného plánu sociálnych služieb obce Chrasť nad Hornádom riadiacej skupine procesu komunitného plánovania sociálnych služieb na verifikáciu | Koordinátorka PS |
| 09/2017 | Predloženie komunitného plánu sociálnych služieb obce Chrasť nad Hornádom obecnému zastupiteľstvu | Koordinátor PKP |
| 09/2017 | Schválenie komunitného plánu sociálnych služieb obce Chrasť nad Hornádom obecným zastupiteľstvom | Obecné zastupiteľstvo |
| 09/2017 | Spracovanie komunitného plánu sociálnych služieb obce Chrasť nad Hornádom do finálnej podoby | Koordinátor PKP Koordinátorka PS |
| 09/2017 | Zverejnenie komunitného plánu sociálnych služieb obce Chrasť nad Hornádom | Starosta obce |

**4. IMPLEMENTAČNÁ FÁZA**

V tejto fáze bude plán realizovaný, napĺňaný, monitorovaný a priebežne hodnotený. Implementačná (realizačná) fáza bude zahŕňať aj informovanie verejnosti, priebežné vyhľadávanie a zapájanie nových partnerov a uskutočňovanie prípadných zmien vzhľadom k tomuto komunitnému plánu tvorenému na obdobie rokov 2017 – 2020.

Časový plán realizácie komunitného plánu sociálnych služieb vrátane určenia personálnych podmienok, finančných podmienok, prevádzkových podmienok a organizačných podmienok na ich realizáciu je predmetom časti 5 tohto dokumentu.

**3. časť**

**ANALÝZA SOCIÁLNEJ SITUÁCIE  
ÚZEMIA OBCE  
A INFORMÁCIE O VÝCHODISKOVÝCH ZDROJOCH**

****

* 1. **ANALÝZA VÝCHODISKOVÝCH MATERIÁLOV A DÁT**

V procese komunitného plánovania sociálnych služieb obce Chrasť nad Hornádom boli v priebehu zhromažďovania informácií analyzované a zohľadnené relevantné zdroje.

Tabuľka 3.1 Zoznam analyzovaných dokumentov a zákonov

|  |  |  |  |
| --- | --- | --- | --- |
| **Zoznam analyzovaných dokumentov a zákonov** | | | |
| **Názov** | **Platnosť** | **Úroveň pôsobenia** | **Popis a dostupnosť na internete** |
| Atlas rómskych komunít na Slovensku 2013 | od 2014 | Národná | UNDP, 2014, 122 s, ISBN: 978-80-89263-18-9, http://www.minv.sk/?atlas\_2013 |
| Európa 2020. Stratégia na zabezpečenie inteligentného, udržateľného a inkluzívneho rastu | 2010 – 2020 | Európska | Európska komisia, 2010, 35 s, http://www.eu2020.gov.sk |
| Národné priority rozvoja sociálnych služieb na roky 2015 – 2020 | 2015 – 2020 | Národná | Ministerstvo práce, sociálnych vecí a rodiny Slovenskej republiky, 2014, 41 s, https://www.employment.gov.sk |
| Národný akčný plán prechodu z inštitucionálnej na komunitnú starostlivosť v systéme sociálnych služieb na roky 2016 – 2020 | 2016 – 2020 | Národná | Ministerstvo práce, sociálnych vecí a rodiny Slovenskej republiky, 2016, 28 s, https://www.employment.gov.sk |
| Stratégia deinštitucionalizácie systému sociálnych služieb a náhradnej starostlivosti v SR | od 11/2011 | Národná | Ministerstvo práce, sociálnych vecí a rodiny Slovenskej republiky, 2011, 26 s, http://www.employment.gov.sk |
| Stratégia Slovenskej republiky pre integráciu Rómov do roku 2020 | 2012 – 2020 | Národná | http://www.minv.sk/?romske-komunity-uvod&subor=160449 |
| Stratégia Slovenskej republiky pre integráciu Rómov do roku 2020 – revízia cieľov (pracovná verzia) | - | Národná | http://www.minv.sk/?revizia\_strategia, http://www.minv.sk/?nediskriminacia \_financna\_inkluzia |
| Partnerská dohoda Slovenskej republiky na roky 2014 – 2020 | 2014 – 2020 | Národná | http://www.partnerskadohoda.gov.sk/ zakladne-dokumenty/ |
| Operačné programy 2014 – 2020 | 2014 – 2020 | Národná | http://www.partnerskadohoda.gov.sk/ operacne-programy/ |
| Koncepcia rozvoja sociálnych služieb v Košickom kraji na roky 2016 – 2020 | 2016 – 2020 | Regionálna | https://web.vucke.sk/sk/kompetencie/ socialne-veci/koncepcne-materialy/ koncepcia-rozvoja-socialnych-sluzieb-kosickom-kraji.html |
| Komunitný plán sociálnych služieb mesta Spišská Nová Ves na obdobie 2016 – 2021 | 2016 – 2021 | Regionálna | http://www.spisskanovaves.eu/obcan/ ako\_vybavit/socialna\_pomoc/ koncepcia\_rozvoja\_socialnych\_ sluzieb/index.html |
| Program hospodárskeho a sociál-neho rozvoja obce Chrasť nad Hornádom na roky 2015 – 2020 | 2015 – 2020 | Miestna | http://www.chrastnadhornadom.sk/-dokumenty |
| Štandardy komunitných centier Národného projektu Komunitné centrá | od 09/2014 | Národná | https://www.ia.gov.sk/sk/narodne-projekty/programove-obdobie-2007-2013/narodny-projekt-komunitne-centra/dokumenty2 |
| Ústavný zákon č. 460/1992 Zb. Ústava Slovenskej republiky | Účinnosť:  01. 06. 2017 | Národná | http://www.zakonypreludi.sk/zz/1992-460 |
| Zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) | Účinnosť:  01. 03. 2017 | Národná | http://www.zakonypreludi.sk/zz/2008-448 |
| Zákon č. 5/2004 Z. z. o službách zamestnanosti a o zmene a doplnení niektorých zákonov | Účinnosť:  01. 05. 2017 | Národná | http://www.zakonypreludi.sk/zz/2004-5 |
| Zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov | Účinnosť:  01. 07. 2016 | Národná | http://www.zakonypreludi.sk/zz/2005-305 |
| Zákon č. 369/1990 Zb. o obecnom zriadení | Účinnosť od 01. 11. 2016 | Národná | http://www.zakonypreludi.sk/zz/1990-369 |
| Zákon č. 539/2008 Z. z. o podpore regionálneho rozvoja | Účinnosť od 01. 01. 2017 | Národná | http://www.zakonypreludi.sk/zz/2008-539 |

Zdroj: vlastné spracovanie

Tabuľka 3.2 Zoznam použitých kvantitatívnych a kvalitatívnych dát

|  |  |  |
| --- | --- | --- |
| **Zoznam použitých kvantitatívnych a kvalitatívnych dát** | | |
| **Oblasť/okruh dát** | **Zdroj** | **Dostupnosť na internete** |
| Demografia | Obec Chrasť nad Hornádom | http://www.chrastnadhornadom.sk/-dokumenty |
| Demografia | Štatistický úrad Slovenskej republiky Databáza DATAcube | http://datacube.statistics.sk/ |
| Demografia | Štatistický úrad Slovenskej republiky Sčítanie obyvateľov, domov a bytov 2011 | http://datacube.statistics.sk/SODB/ |
| Demografia | Prognóza populačného vývoja Slovenskej republiky do roku 2060 | http://www.infostat.sk/vdc/sk/ |
| Trh práce | Štatistický úrad Slovenskej republiky Databáza DATAcube | http://datacube.statistics.sk/ |
| Trh práce | Obec chrasť nad Hornádom | Obecné štatistiky |
| Sociálne veci | Obec chrasť nad Hornádom | Obecné štatistiky  Zisťovanie |

Zdroj: vlastné spracovanie

Analytická časť obsahuje zhodnotenie a analýzu východiskovej situácie (aktuálneho stavu) obce s väzbami na širšie územie, v rámci ktorého bola pozornosť venovaná súladu s Komunitným plánom sociálnych služieb mesta Spišská Nová Ves na obdobie 2016 – 2021 a Koncepciou rozvoja sociálnych služieb v Košickom kraji na roky 2016 – 2020. Komunitné plánovanie prebiehalo v zhode s víziou a prioritami Programu hospodárskeho a sociálneho rozvoja obce Chrasť nad Hornádom na roky 2015 – 2020.


* 1. **ZÁKLADNÝ POPIS A CHARAKTERISTIKA ÚZEMIA**

**Obec Chrasť nad Hornádom Symboly obce**

IČO: 00329177

**Poloha obce** erb obce

Kraj: Košický

Okres: Spišská Nová Ves


**Výmera**

**katastrálneho územia:** 938 66 63 m2 vlajka obce

**Počet obyvateľov:** 854 (k 31. 12. 2016)

Hustota obyvateľov: 91 (k 31. 12. 2016)

**Poloha obce v rámci Slovenska:**

**Susedné obce:**

Jamník, Poráč, Spišský Hrušov, Vítkovce,

**Chrasť nad Hornádom**

Matejovce nad Hornádom

**Cestné vzdialenosti:**

Chrasť nad Hornádom – Spišská Nová Ves: 11 km

Chrasť nad Hornádom – Spišský Hrušov: 4 km

**Železničná vzdialenosť:** Zdroj: www.google.sk/maps

Chrasť nad Hornádom – Spišská Nová Ves: 15 km

Obec Chrasť nad Hornádom patrí k najstarším spišským obciam. Jej vznik sa datuje do obdobia po roku 1255. Obec leží v Hornádskej kotline na severnom úpätí Slovenského Rudohoria, 13,5 km na východ od Spišskej Novej Vsi. Stred obce sa nachádza v nadmorskej výške 420 m, ostatná časť obce spolu s priľahlými pozemkami v nadmorskej výške od 405 až do 624 m. Dnes sa rozprestiera po obidvoch stranách rieky Hornád, pričom jej väčšia zástavba spolu s farským kostolom Najsvätejšej Trojice je na ľavej strane na terasovitej vyvýšenine.

Katastrálne územie obce má pestrú geologickú stavbu a hydrogeologicky patrí do úmoria Čierneho mora a do povodia rieky Hornád, ktorá preteká stredom intravilánu obce. Okrem nej sa na území obce nachádza viacero menších prítokov Hornádu. Väčšina rozlohy katastra patrí do chladnej, veľmi vlhkej klimatickej oblasti, severná časť územia patrí do mierne teplej klimatickej oblasti. Poľnohospodárske pôdy majú nízky a stredný poľnohospodársky potenciál, lesy sú ihličnaté, zmiešané i listnaté. Z hľadiska územnej ochrany prírody leží kataster obce v území s I. stupňom ochrany prírody a krajiny.

Obecné zastupiteľstvo je zložené zo siedmich poslancov. Ustanovujúce zasadnutie obecného zastupiteľstva pre aktuálne volebné obdobie dňa 22. 12. 2014 uznesením č. 49/2014 zriadilo **komisie**:

Kultúrno-športová komisia,

Komisia na ochranu verejného záujmu,

Komisia pre verejný poriadok.

Sociálna oblasť je v rámci obecného zastupiteľstva v kompetencii všetkých poslancov.

* 1. **SOCÁLNO-DEMOGRAFICKÁ ANALÝZA**

Plánovací proces sa dotýka celého správneho územia obce a údaje, zisťované v procese plánovania, zahŕňajú štruktúru a charakteristiku obyvateľov komunity uvedeného územia.

Demografický vývoj na Slovensku poukazuje dlhodobo na starnutie populácie. Trend starnutia sa podľa prognóz bude zrýchľovať, čoho dôsledkom bude zvyšovanie podielu staršieho obyvateľstva smerom k vyšším vekovým kategóriám. Kľúčovým kritériom pre zisťovanie demografických údajov je ich využiteľnosť, najmä v súvislosti s uvedeným trendom starnutia, ktorý zvyšuje nároky na sociálne služby.

***Počet a pohyb obyvateľov***

Nasledujúca tabuľka uvádza základné parametre stavu a pohybu obyvateľstva obce za posledných 14 rokov. Počet obyvateľov sa v tomto období zvýšil o 138 obyvateľov (zo 746 v roku 2003 na 884 v roku 2016), čo predstavuje vyše 18 percentný nárast.

Tabuľka 3.3 Prehľad stavu a pohybu obyvateľov obce Chrasť nad Hornádom v období rokov 2003 – 2016

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **C:\Users\Asus\Desktop\KOMUNITNÉ PLÁNY\KOMUNITNÝ PLÁN CHRASŤ N. H\chrast nad hornadom_2927_891.jpg** | **2003** | **2004** | **2005** | **2006** | **2007** | **2008** | **2009** | **2010** | **2011** | **2012** | **2013** | **2014** | **2015** | **2016** |
| **Stav trvalo bývajúceho obyvateľstva** (k 31.12.) | 746 | 772 | 775 | 787 | 802 | 807 | 828 | 842 | 846 | 862 | 879 | 872 | 887 | 884 |
| **Narodení** | 11 | 12 | 7 | 10 | 24 | 12 | 18 | 19 | 15 | 17 | 17 | 14 | 19 | 13 |
| **Zomrelí** | 5 | 5 | 4 | 5 | 4 | 3 | 3 | 5 | 5 | 10 | 6 | 10 | 6 | 6 |
| **Prirodzený prírastok obyvateľstva** | 6 | 7 | 3 | 5 | 20 | 9 | 15 | 14 | 10 | 7 | 11 | 4 | 13 | 7 |
| **Prisťahovaní na trvalý pobyt** | 7 | 27 | 12 | 12 | 4 | 9 | 12 | 5 | 11 | 14 | 17 | 9 | 11 | 0 |
| **Vysťahovaní z trvalého pobytu** | 2 | 8 | 12 | 5 | 9 | 13 | 6 | 5 | 16 | 5 | 11 | 20 | 9 | 10 |
| **Migračné saldo** | 5 | 19 | 0 | 7 | -5 | -4 | 6 | 0 | -5 | 9 | 6 | -11 | 2 | -10 |
| **Celkový prírastok obyvateľstva** | 11 | 26 | 3 | 12 | 15 | 5 | 21 | 14 | 5 | 16 | 17 | -7 | 15 | -3 |

Zdroj: Štatistický úrad SR: databáza DATAcube; vlastné spracovanie

Za sledované obdobie 14 rokov možno v obci pozorovať trend medziročného rastu obyvateľstva, čiastočne oslabeného výraznejším migračným poklesom v roku 2014 a 2016. V budúcich rokoch sa pri nezmenených podmienkach očakáva kladný prirodzený prírastok obyvateľstva, ktorý ovplyvní celkový prírastok obyvateľstva a stav obyvateľstva. Prírastky obyvateľstva v rokoch 2003 – 2016 sú znázornené na nasledujúcom grafe.

Graf 3.1 Pohyb obyvateľov obce Chrasť nad Hornádom v období rokov 2003 – 2016

Zdroj: Štatistický úrad SR: databáza DATAcube; vlastné spracovanie

***Veková štruktúra obyvateľov***

Chrasť nad Hornádom možno považovať za pronatalitnú obec. V každom roku sledovaného obdobia počet narodených vysoko prevyšuje počet zomrelých, čo sa odzrkadľuje v bilancii prirodzeného prírastku a v náraste počtu obyvateľov vplyvom prirodzených populačných procesov. Nevyrovnaný vývoj migračného salda (priemerne sa ročne prisťahovalo 10,7 obyvateľa a vysťahovalo 9,4 obyvateľa) celkový počet obyvateľov výrazne neovplyvňuje.

Tabuľka 3.4 Vybrané parametre vekovej štruktúry obyvateľov obce Chrasť nad Hornádom

|  |  |  |  |  |  |
| --- | --- | --- | --- | --- | --- |
| **C:\Users\Asus\Desktop\KOMUNITNÉ PLÁNY\KOMUNITNÝ PLÁN CHRASŤ N. H\chrast nad hornadom_2927_891.jpg**  **Chrasť nad Hornádom** | **Počet a zastúpenie vekových kategórií obyvateľov** (k 31. 12.) | **Vekové kategórie** | | | **Spolu** |
| 0 – 14  rokov | 15 – 64  rokov | 65+  rokov |
| **Rok 2003** | Počet (osoba) | 211 | 470 | 65 | 746 |
| Zastúpenie (%) | **28,29** | **63,00** | **8,71** | **100,00** |
| **Rok 2016** | Počet (osoba) | 216 | 582 | 86 | 884 |
| Zastúpenie (%) | **24,43** | **65,84** | **9,73** | **100,00** |

Zdroj: Štatistický úrad SR: databáza DATAcube; vlastné spracovanie

Vekové zastúpenie obyvateľstva vo vzťahu k ekonomickej aktivite (podľa produktívnych vekových skupín) sa vo vybraných hraničných rokoch sledovaného obdobia líši v zmysle poklesu kategórie 0 – 14 rokov a nárastu kategórie 65+ rokov. Predproduktívna zložka (0 – 14) v oboch sledovaných rokoch výrazne prevláda nad poproduktívnou zložkou (65+). V nadväznosti na plánovanie sociálnych služieb je dôležitý z uvedených údajov vyplývajúci budúci trend rastu absolútnej početnosti starších vekových skupín.

Nárast počtu obyvateľov z dlhodobého hľadiska prognózuje aj veková pyramída obyvateľstva obce Chrasť nad Hornádom, ktorá predstavuje progresívny typ s výrazným zastúpením mladých vekových skupín; priemerný vek obyvateľa v roku 2016 bol 32,92 roka, index starnutia v tomto roku predstavoval hodnotu 39,81 %.

Graf 3.2 Veková štruktúra obyvateľov obce Chrasť nad Hornádom v roku 2016

Zdroj: Štatistický úrad SR: databáza DATAcube; vlastné spracovanie

***Vzdelanostná štruktúra obyvateľov***

Nasledujúci graf uvádza vzdelanostnú štruktúru obyvateľov obce podľa sčítania obyvateľov, domov a bytov v roku 2011.

Graf 3.3 Vzdelanostná úroveň obyvateľov – štruktúra obyvateľov obce   
 Chrasť nad Hornádom podľa najvyššieho dosiahnutého vzdelania

Zdroj: Sčítanie obyvateľov, domov a bytov 2011

Tabuľka 3.5 Vybrané charakteristiky obyvateľov obce Chrasť nad Hornádom

|  |  |  |  |
| --- | --- | --- | --- |
| **C:\Users\Asus\Desktop\KOMUNITNÉ PLÁNY\KOMUNITNÝ PLÁN CHRASŤ N. H\chrast nad hornadom_2927_891.jpg** | **Vybrané charakteristiky obyvateľov** | | **Počet** |
| **Celkový počet obyvateľov k 13. 09. 2017 1** | | | 868 |
| **Rodinný stav obyvateľov (09/2017) 1** | | Slobodný/slobodná | 455 |
| Ženatý/vydatá | 354 |
| Rozvedený/rozvedená | 3 |
| Vdovec/vdova | 56 |
| **Ekonomická aktivita obyvateľov (09/2017) 1** | | Ekonomicky aktívni obyvatelia (zamestnaní, nezamestnaní, pracujúci dôchodcovia, na materskej dovolenke) | 504 |
| Ekonomicky neaktívne obyvateľstvo (nepracujúci dôchodcovia, študenti, žiaci) | 364 |
| Obyvatelia dochádzajúci za prácou mimo regiónu | X |
| **Nezamestnanosť (2016) 2** | | Nezamestnaní celkom | 101 |
| Z toho ženy | 39 |
| **Nositelia preukazu ŤZP 1** | | | 18 |
| **Poberatelia príspevku na opatrovanie blízkeho člena rodiny, opatrovanie, osobnú asistenciu** | | | X |
| **Poberatelia dávky v hmotnej núdzi** | | | X |
| **Poskytnutý príspevok na bývanie** | | | X |
| **Zamestnaní v rámci aktívnej politiky zamestnanosti** | | | X |
| **Počet obyvateľov rómskej časti obce 1** | | | 334 |
| **Sociálno-patologické javy** | | Popis: alkoholizmus, gamblerstvo, záškoláctvo, úžera **1** | |

Zdroj: obecné štatistiky **1**, Štatistický úrad SR: databáza DATAcube **2** ÚPSVAR **3**; vlastné spracovanie

Tabuľka 3.6 Prehľad evidovaných uchádzačov o zamestnanie – obyvateľov obce  
 Chrasť nad Hornádom v období rokov 2003 – 2016

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **C:\Users\Asus\Desktop\KOMUNITNÉ PLÁNY\KOMUNITNÝ PLÁN CHRASŤ N. H\chrast nad hornadom_2927_891.jpg** | **2003** | **2004** | **2005** | **2006** | **2007** | **2008** | **2009** | **2010** | **2011** | **2012** | **2013** | **2014** | **2015** | **2016** |
| **Stav trvalo bývajúceho obyvateľstva (**k 31.12.) | 746 | 772 | 775 | 787 | 802 | 807 | 828 | 842 | 846 | 862 | 879 | 872 | 887 | 884 |
| **Počet evidovaných uchádzačov o zamestnanie muži** | 62 | 58 | 69 | 56 | 48 | 49 | 68 | 68 | 76 | 81 | 68 | 74 | 62 | 62 |
| **Počet evidovaných uchádzačov o zamestnanie ženy** | 49 | 54 | 44 | 38 | 35 | 34 | 42 | 47 | 44 | 44 | 52 | 46 | 49 | 39 |
| **Počet evidovaných uchádzačov o zamestnanie spolu** | 111 | 112 | 113 | 94 | 83 | 83 | 110 | 115 | 120 | 125 | 120 | 120 | 111 | 101 |

Zdroj: Štatistický úrad SR databáza DATAcube, vlastné prepočty a spracovanie

Pre prax komunitného plánovania sociálnych služieb v obci Chrasť nad Hornádom zvolili tímy procesu plánovania prácu s vyššie a ďalej uvedenými vybranými údajmi, využiteľnými v danom procese.

Tabuľka 3.7 Vybavenosť obce a centrá dochádzania do školy a za službami

|  |  |  |  |
| --- | --- | --- | --- |
| **C:\Users\Asus\Desktop\KOMUNITNÉ PLÁNY\KOMUNITNÝ PLÁN CHRASŤ N. H\chrast nad hornadom_2927_891.jpg** | **Vybavenosť obce** | **Centrá dochádzania** | |
| **Materská škola** | Chrasť nad Hornádom | • | • |
| **Základná škola** | Chrasť nad Hornádom | Spišský Hrušov | • |
| **Zdravotné zariadenia:**  **Ambulancie všeobecného lekárstva**  **Ambulancia zubného lekárstva**  (podľa určenia zdravotného obvodu) | • | Spišský Hrušov | • |
| **Ambulancie odborných lekárov**  **Nemocnica s poliklinikou** | • | • | Spišská Nová Ves |
| **Predajňa s rozličným tovarom** | Chrasť nad Hornádom | Spišský Hrušov | • |
| **Pošta** | • | Spišský Hrušov | Spišská Nová Ves |
| **Kultúrne zariadenia** | • | • | Spišská Nová Ves |
| **Možnosti zamestnania v obci** | Obec (vrátane subjektov v jej zriaďovateľskej pôsobnosti: materská škola, základná škola, školská jedáleň);  Ivan Michalek –(kamenárstvo);  Jana Michaleková – Kameň Centrum;  CMC CHRASŤ, v. o. s. (potraviny);  Družstvo MHK (zmiešané hospodárstvo);  Agromajer HOK, s. r. o. (zmiešané hospodárstvo) | | |

Zdroj: vlastné spracovanie

* 1. **ANALÝZA SOCIÁLNYCH SLUŽIEB A JEJ POSKYTOVATEĽOV**

Obec Chrasť nad Hornádom v súčasnosti nie je poskytovateľom sociálnych služieb v zmysle zákona a potreby užívateľov sociálnych služieb i potenciálnych žiadateľov sú riešené i predpokladané zabezpečením ich poskytovania prostredníctvom iných poskytovateľov. Obec takto splní povinnosť poskytovania alebo zabezpečenia poskytovania sociálnych služieb.

V nasledujúcej tabuľke je uvedený prehľad poskytovateľov sociálnych služieb v rámci okresného mesta Spišská Nová Ves, ktoré leží v blízkosti obce. Spoluprácu s poskytovateľmi je potrebné zadefinovať na zmluvnom podklade.

Tabuľka 3.8 Poskytovatelia sociálnych služieb v meste Spišská Nová Ves

|  |  |  |  |  |  |
| --- | --- | --- | --- | --- | --- |
| **Poskytovateľ** | **Druh služby** | **Forma služby** | **Cieľová skupina** | **Odkázanosť žiadateľa** | **Typ poskytovateľa** |
| Betezda, n. o.,  Spišská Nová Ves | Opatrovateľská služba | Terénna | Seniori | Neposudzovaná | Neverejný poskytovateľ |
| Domov dôchodcov,  Spišská Nová Ves | Jedáleň | Terénna | Seniori | Neposudzovaná | Verejný – právnická osoba zriadená mestom |
| Domov dôchodcov,  Spišská Nová Ves | Opatrovateľská služba | Terénna | Seniori | Posudzovaná | Verejný – právnická osoba zriadená mestom |
| Domov dôchodcov,  Spišská Nová Ves | Zariadenie opatrovateľskej služby | Pobytová – ročná | Seniori | Posudzovaná | Verejný – právnická osoba zriadená mestom |
| Domov dôchodcov,  Spišská Nová Ves | Zariadenie pre seniorov | Pobytová – ročná | Seniori | Posudzovaná | Verejný – právnická osoba zriadená mestom |
| Mesto Spišská Nová Ves | Nocľaháreň | Pobytová – ročná | Občania v krízovej situácii | Neposudzovaná | Verejný – mesto |
| Mesto Spišská Nová Ves | Komunitné centrum | Ambulantná | Občania v krízovej situácii | Neposudzovaná | Verejný – mesto |
| PROAUTISTIK, n. o. Spišská Nová Ves | Rehabilitačné stredisko | Ambulantná | Zdravotne postihnutí občania | Posudzovaná | Neverejný poskytovateľ |
| Slovenský červený kríž, územný spolok Spišská Nová Ves, nezávislá právnická osoba | Opatrovateľská služba | Terénna | Občania v krízovej situácii Rodiny s deťmi Seniori | Posudzovaná | Neverejný poskytovateľ |
| Spišská katolícka charita, J Wolkra, Spišská Nová Ves | Domov sociálnych služieb | Pobytová – ročná | Zdravotne postihnutí občania | Posudzovaná | Neverejný poskytovateľ |
| Spišská katolícka charita, J Wolkra, Spišská Nová Ves | Domov sociálnych služieb | Ambulantná | Zdravotne postihnutí občania | Posudzovaná | Neverejný poskytovateľ |
| Spišská katolícka charita, J Wolkra, Spišská Nová Ves | Domov sociálnych služieb | Pobytová – týždenná | Zdravotne postihnutí občania | Posudzovaná | Neverejný poskytovateľ |
| Spišská katolícka charita, Spišská Nová Ves | Jedáleň | Ambulantná | Seniori | Neposudzovaná | Neverejný poskytovateľ |
| Spišská katolícka charita, J Wolkra, Spišská Nová Ves | Zariadenie núdzového bývania | Pobytová – ročná | Občania v krízovej situácii | Neposudzovaná | Neverejný poskytovateľ |
| Spišská katolícka charita, Tolstého, Spišská Nová Ves | Denný stacionár | Ambulantná | Zdravotne postihnutí občania | Posudzovaná | Neverejný poskytovateľ |
| Spišská katolícka charita, Spišská Nová Ves a okolie | Opatrovateľská služba | Terénna | Seniori Zdravotne postihnutí občania | Posudzovaná | Neverejný poskytovateľ |
| Spišská katolícka charita, Spišská Nová Ves | Požičiavanie pomôcok | Terénna | Zdravotne postihnutí občania | Posudzovaná | Neverejný poskytovateľ |
| Spišská katolícka charita, Koceľova, Spišská Nová Ves | Sociálne poradenstvo – špecializované | Ambulantná | Občania v krízovej situácii | Neposudzovaná | Neverejný poskytovateľ |
| Spišská katolícka charita, Jesenského, Spišská Nová Ves | Sociálne poradenstvo – špecializované | Ambulantná | Občania v krízovej situácii Rodiny s deťmi Seniori  Zdravotne postihnutí občania | Neposudzovaná | Neverejný poskytovateľ |
| Združenie na pomoc ľuďom s mentálnym postihnutím, Chrapčiakova, Spišská Nová Ves | Domov sociálnych služieb | Pobytová – ročná | Zdravotné postihnutí občania Fyzické osoby s mentálnym postihnutím | Posudzovaná | Neverejný poskytovateľ |
| Združenie na pomoc ľuďom s mentálnym postihnutím, Chrapčiakova, Spišská Nová Ves | Domov sociálnych služieb | Ambulantná | Zdravotné postihnutí občania Fyzické osoby s mentálnym postihnutím | Posudzovaná | Neverejný poskytovateľ |
| Združenie na pomoc ľuďom s mentálnym postihnutím, Chrapčiakova, Spišská Nová Ves | Domov sociálnych služieb | Pobytová - týždenná | Zdravotné postihnutí občania Fyzické osoby s mentálnym postihnutím | Posudzovaná | Neverejný poskytovateľ |
| OZ HANA, o. z., Spišská Nová Ves | Sociálne poradenstvo – základné | Ambulantná | Občania v krízovej situácii Rodiny s deťmi Seniori | Neposudzovaná | Neverejný poskytovateľ |
| OZ HANA, o. z., Spišská Nová Ves | Sociálne poradenstvo – špecializované | Ambulantná | Občania v krízovej situácii Rodiny s deťmi Seniori | Neposudzovaná | Neverejný poskytovateľ |

Zdroj: Register poskytovateľov sociálnych služieb pre košický región, vlastné spracovanie

Sociálne poradenstvo – špecializované poskytujú aj tieto organizácie:

* Úsmev ako dar, o. z., pracovisko Spišská Nová Ves, Letná 49 – pre cieľové skupiny: rodiny a osamelí rodičia v nepriaznivej sociálnej situácii, mladí dospelí bez podpory po ukončení poskytovania starostlivosti v detskom domove
* Únia nevidiacich a slabozrakých, Spišská Nová Ves, Fabíniho 9

Zdroj: www.usmev.sk, www.vucke.sk

Tabuľka 3.9 Vykonávanie sociálnoprávnej ochrany a sociálnej kurately

|  |  |  |  |
| --- | --- | --- | --- |
| **Subjekt** | **Druh služby** | **Cieľová skupina** | **Typ poskytovateľa** |
| Alžbetka, n. o.,  Spišská Nová Ves | Krízové stredisko | Deti, ktorých doterajšia výchova je vážne ohrozená alebo vážne narušená, ktoré sú týrané a zanedbané, ktoré majú poruchy správania, pochádzajú zo sociálne a hmotne núdznych rodín, ale tiež rodičia problémových detí | Neverejný poskytovateľ |

# Zdroj: www.alzbetka-no.sk

Pre verejnosť je na webovom sídle Košického samosprávneho kraja uverejnený prehľadný **„Sprievodca sociálnymi službami v Košickom samosprávnom kraji“**.

* 1. **ANALÝZA POTRIEB UŽÍVATEĽOV A ŽIADATEĽOV A URČENIE OKRUHOV ZAMERANIA SOCIÁLNYCH SLUŽIEB**

Obec Chrasť nad Hornádom patrí počtom obyvateľov k menším obciam, s vyrovnanými demografickými trendmi a štruktúrou. Proces plánovania bol venovaný obyvateľom, ktorí sú, alebo môžu byť ohrození sociálnym vylúčením. Komunitné plánovanie v obci bolo realizované komplexne pre všetky skupiny súčasných i potenciálnych prijímateľov sociálnych služieb, bez ohľadu na vek, pohlavie či etnickú príslušnosť.

* + 1. **SWOT analýza**

Na stanovenie okruhov zamerania sociálnych služieb v obci Chrasť nad Hornádom sme zvolili zhrnutie SWOT, ako ,inside-outsideʽ techniku, kde silné a slabé stránky zastupujú vnútorné prostredie a príležitosti a hrozby vonkajšie prostredie potrieb užívateľov a žiadateľov sociálnych služieb.

Tabuľka 3.10 SWOT analýza určenia okruhov zamerania sociálnych služieb

|  |  |
| --- | --- |
| Silné stránky (S) | Slabé stránky (W) |
| * Možnosť poskytovania sociálnych služieb pre **seniorov a osoby so zdravotným znevýhodnením** v rámci zariadení spádovej oblasti * Dostatok ľudských zdrojov pre výkon sociálnej služby v teréne * Skúsenosti obce s  realizáciou projektov v sociálnej oblasti * Silný potenciál v podobe skúsených pracovníkov a predstaviteľov obce * Štandardný prístup **členov rómskej komunity** pri zapájaní sa v rámci aktivačných prác a národných projektov * Zabezpečená zdravotná starostlivosť a dostupnosť zdravotníckych zariadení * Osveta z radov rovesníkov v osobe rómskeho zdravotného asistenta * Štandardná úroveň dostupnej infraštruktúry * Dostatok ľudských zdrojov pre výkon terénnej sociálnej práce * Silný potenciál v podobe skúsených pracovníkov a predstaviteľov obce * Dobrý štandard základnej školy (ročníky 1 – 4) v zriaďovateľskej pôsobnosti obce * Plná dochádzka detí do školy * Integrácia žiakov so špeciálnymi potrebami, práca špeciálneho pedagóga * Zlepšenie podmienok výučby zateplením budovy školy * Pozitívny vplyv duchovných * Vybavenie školy internetom, knižnicou * Práca záujmových krúžkov v škole * Realizovaná aktívna práca terénnych sociálnych pracovníkov * Možnosť poskytovania služieb **pre jednotlivcov a rodiny v nepriaznivej sociálnej situácii** v rámci zariadení spádovej oblasti a možnosť poradenstva v spádovej oblasti * Poskytovanie odborných poradenských služieb pracoviskami ÚPSVaR (služby zamestnanosti, sociálne veci a rodina) * Pomoc organizácií pracujúcich v spádovej oblasti * Dostatok ľudských zdrojov pre výkon terénnej sociálnej služby * Silný potenciál v podobe skúsených pracovníkov a predstaviteľov obce * Silný potenciál v podobe skúsených **zamestnancov a členov obecného zastupiteľstva** * Širokospektrálne možnosti získavania informácií * Dobré vzťahy so zainteresovanými subjektmi * Možnosti konfrontácie skúseností v rámci iných obcí * Skúsenosti obce s prípravou a realizáciou projektov v sociálnej oblasti | * Obmedzená kapacita v zariadeniach pre **seniorov a osoby so zdravotným znevýhodnením** v spádovej oblasti * Chýbajúce možnosti typu denného centra * Potreba dochádzania za lekárom prvého kontaktu do susednej obce * Existujúce stavebné, terénne a dopravné bariéry (železničná zastávka, schody v budovách a iné) * Absencia mimovládneho sektoru v obci * Chýbajúca koncepcia terénnych sociálnych služieb * Rezervy v informovanosti o sociálnych službách * Nízka úroveň vzdelania **členov rómskej komunity,** nízky záujem detí o vzdelávanie * Chýbajúca infraštruktúra školy (telocvičňa a iné) * Nízke ovládanie slovenčiny a cudzích jazykov * Nezáujem rodičov o vzdelávanie detí * Nedostatočné prostriedky sociálne slabých rodín na ďalšie vzdelávanie detí * Chýbajúce vedenie rodičov k hygiene detí * Zneužívanie podpory štátu – čierna práca * Chýbajúce zariadenie pre rozvoj komunitného života a vzdelávacie aktivity dospelých * Potreba dochádzania za lekárom prvého kontaktu do susednej obce * Absencia mimovládneho sektoru v obci * Predsudky pri zamestnávaní Rómov v regióne * Rovnostársky prístup pri odmeňovaní za výkon aktivačných prác * Nevysporiadané majetkovo-právne vzťahy v rómskej časti * Existencia čiernych stavieb v rómskej časti * Vysoká nezamestnanosť rómskeho obyvateľstva * Nízka kvalita vykonanej práce niektorých rómskych pracovníkov pri aktivačných prácach * Chýbajúci vzťah k  práci a k povinnostiam * Insolventnosť rómskych obyvateľov * Chýbajúca poľnohospodárska a chovateľská tradícia a vzťah k pestovaniu a chovu zvierat * Nezáujem o podnikanie aj z dôvodu nedostatku informácií a kapitálu * Nedostatok poskytovania služieb **pre jednotlivcov a rodiny v nepriaznivej sociálnej situácii** * Absencia mimovládneho sektoru v obci * Chýbajúca koncepcia terénnych sociálnych služieb * Rezervy v informovanosti o sociálnych službách * Všeobecne vysoké pracovné zaťaženie **zamest-nancov a členov obecného zastupiteľstva** * Rôznorodosť sociálneho prostredia * Rôznorodosť individuálnych potrieb potenciálnych prijímateľov sociálnych služieb * Absencia mimovládneho sektoru v obci * Chýbajúca koncepcia terénnych sociálnych služieb * Rezervy v informovanosti o sociálnych službách na úrovni obce |
| Príležitosti (O) | Ohrozenia (T) |
| * Pozitívne legislatívne zmeny korešpondujúce s potrebami **seniorov a osôb so zdravotným znevýhodnením** * Zvýšenie spoločenského záujmu o riešenie potrieb seniorov a osôb so zdravotným znevýhodnením * Životná motivácia seniorov a osôb so zdravotným znevýhodnením vo všeobecnosti * Zviditeľňovanie problematiky seniorov a osôb so zdravotným znevýhodnením * Pozitívne legislatívne zmeny korešpondujúce s potrebami **marginalizovaných rómskych komunít** * Zvýšenie spoločenského záujmu o riešenie potrieb marginalizovaných rómskych komunít * Pozitívna motivácia marginalizovaných rómskych komunít vo všeobecnosti * Štátna podpora rozvoja bývania * Alternatívne formy vzdelávania detí aj dospelých * Programy a projekty zamerané na poľnohospodárstvo a starostlivosť o zvieratá * Možnosti pôsobenia zdravotníckych pracovníkov v teréne * Možnosti lokálnych ľudských zdrojov pre výkon terénnej sociálnej práce * Možnosti pomoci kvalifikovaných a aktívnych ľudí z regiónu * Pozitívne legislatívne zmeny korešpondujúce s potrebami **jednotlivcov a rodín v nepriaznivej sociálnej situácii** * Zvýšenie spoločenského záujmu o riešenie potrieb jednotlivcov a rodín v nepriaznivej sociálnej situácii * Zviditeľňovanie problematiky jednotlivcov a rodín v nepriaznivej sociálnej situácii * Dostatočná globálna podpora uznania **predstaviteľov obce, zamestnancov obce a členov obecného zastupiteľstva** * Zmeny korešpondujúce s potrebami obcí * Zviditeľňovanie problematiky sociálnych služieb a inej sociálnej pomoci * Zvýšenie informovanosti z kompetentných miest * Možnosti zvyšovania odbornosti zainteresovaných subjektov * Posilnenie financovania sociálnych služieb * Posilnenie globálnej podpory uznania pracovníkov v sociálnych službách * Projektové výzvy zamerané na relevantné sociálne ciele a služby * Využitie možností dostupných zdrojov financovania (VÚC, EŠIF, granty, ministerstvá...) * Možnosť výmeny skúseností * Propagácia príkladov dobrej praxe * Partnerská spolupráca na úrovni samospráv * Efektívne budovanie partnerstiev zainteresovaných subjektov * Legislatívna stabilita * Zvýšenie spoločenského záujmu o riešenie problémov v oblasti sociálnych služieb a inej sociálnej pomoci | * Negatívne legislatívne zmeny nekorešpondujúce s potrebami **seniorov a osôb so zdravotným znevýhodnením** * Zníženie spoločenského záujmu o riešenie potrieb seniorov a osôb so zdravotným znevýhodnením * Životná apatia a rezignácia seniorov a osôb so zdravotným znevýhodnením vo všeobecnosti * Negatívne legislatívne zmeny nekorešpondujúce s potrebami **marginalizovaných rómskych komunít** * Vyhorenie spoločnostiv súvislosti s riešením potrieb marginalizovaných rómskych komunít * Apatia, rezignácia a nezáujem marginalizovaných rómskych komunít vo všeobecnosti * Negatívne legislatívne zmeny nekorešpondujúce s potrebami **jednotlivcov a rodín v nepriaznivej sociálnej situácii** * Zníženie spoločenského záujmu o riešenie potrieb **jednotlivcov a rodín v nepriaznivej sociálnej situácii** * Nedostatočná globálna podpora uznania **predstaviteľov obce, zamestnancov obce a členov obecného zastupiteľstva** * Nedostatočná informovanosť obcí z kompetentných miest * Nedostatok možností zvyšovania odbornosti zainteresovaných subjektov * Zmeny nekorešpondujúce s potrebami obcí * Nedostatočné financovanie sociálnych služieb * Nedostatočná globálna podpora uznania pracovníkov v sociálnych službách * Nízka pripravenosť zainteresovaných subjektov pre čerpanie nenávratných finančných prostriedkov a dotácií na sociálne služby * Byrokracia a administratívna náročnosť pri riešení problematiky * Neochota a neústretovosť zainteresovaných subjektov * Ohrozenie dostatku kvalifikovaných ľudských zdrojov * Časté legislatívne zmeny * Nízky spoločenský záujem o riešenie problémov v oblasti sociálnych služieb a inej sociálnej pomoci * Nedostatočné zviditeľňovanie problematiky sociálnych služieb a inej sociálnej pomoci * Zníženie ponuky relevantných sociálnych služieb v spádovej oblasti * Cenová nedostupnosť služieb |

Zdroj: vlastné spracovanie

* + 1. **Okruhy zamerania a potreby rozvoja sociálnych služieb**

Na analýzu sociálnych potrieb územných celkov sa používajú v súčasnosti rôzne metodiky. Napríklad publikácia Socioklubu *Obce, města, regiony a sociální služby* z roku 1997 obsahuje okrem iného aj návrhy normatívov vybavenosti územných celkov službami sociálnej pomoci. V tomto dokumente sme vzhľadom k miestnym špecifikám (veľkosť obce, rodinné väzby, etnická príslušnosť, demografia) a vzhľadom na skutočnosť, že určité druhy sociálnych služieb bude obec zabezpečovať, nie poskytovať, využili pri plánovaní metódu kvalifikovaného odhadu bez zohľadňovania orientačných normatívov. Na základe spoločných charakteristík problémov a možných intervencií boli vytypované okruhy zamerania sociálnych služieb. Zohľadnené boli sociálno-demografické a územné špecifiká komunity.

**Okruh zamerania sociálnych služieb: na osoby so zdravotným znevýhodnením**

V skupine osôb so zdravotným znevýhodnením sme sa zamerali na potreby osôb so zdravotným postihnutím a osôb s dlhodobo alebo momentálne nepriaznivým zdravotným stavom. Obec sa bude orientovať na obhajobu záujmov svojich občanov so zdravotným znevýhodnením v zmysle vytvárania a zabezpečenia rovnakých príležitostí a realizácie pozitívnych opatrení na prekonávanie dôsledkov znevýhodnenia. V obci je táto skupina obyvateľstva málopočetná a jej potreby korešpondujú so skupinou seniorov. Osoby tejto skupiny predstavujú 2 % populácie obce*. V rámci tohto okruhu bude pozornosť venovaná najmä eliminácii architektonických a technických bariér v zmysle európskej legislatívy a podpore terénnych sociálnych služieb a iných služieb, rovnako súhrnnému informovaniu o sociálnych službách a ostatnej sociálnej pomoci a výkonu kompetencií pri zabezpečovaní poskytovania sociálnych služieb, ktoré obec neposkytuje.*

**Okruh zamerania sociálnych služieb: na seniorov**

V tejto skupine budú sociálne služby a pomoc zameraná na osoby, ktoré dovŕšili dôchodkový vek. Zloženie tejto vekovej skupiny je napriek mnohým spoločným charakteristikám a potrebám veľmi rôznorodé, závislé na individuálnych okolnostiach ako je konkrétny zdravotný stav, sociálne zázemie, sociálne kontakty, vitalita a životné postoje. V tejto skupine sa služby poskytujú tým občanom, ktorí sa ocitli v situácii vyžadujúcej podporu a pomoc, ktorú nemôžu získať iným štandardným spôsobom. V súčasnosti tvoria obyvatelia v seniorskom veku (podľa Svetovej zdravotníckej organizácie nad 65 rokov) 9,73 % populácie obce. Súčasná situácia nevyžaduje v tejto skupine výrazné intervencie: fungujúce rodové princípy a výkon starostlivosti o rodinného príslušníka v čase nezamestnanosti umožňujú seniorom zotrvať v domácom prostredí.

Predpoklad postupného rastu starších vekových kategórií obyvateľstva obce hovorí, že obec musí byť na túto situáciu zvýšených potrieb sociálnych služieb v rámci tejto skupiny pripravená, preto venuje seniorom výrazný priestor v plánovaní služieb.

V súčasnosti sú pre seniorov pripravované podujatia v rámci obce i farnosti, seniori majú možnosť využívať priestory klubovne kultúrno-spoločenského centra. Stravovanie pre súčasný obmedzený záujem, resp. z dôvodu prekrývania sa s opatrovateľským príspevkom rodinného príslušníka, obec zabezpečuje len pre dvoch seniorov. Na základe prípadného podnetu obec zrealizuje v tomto smere dotazníkový prieskum.

*V rámci okruhu sociálnych služieb pre seniorov bude pozornosť venovaná najmä eliminácii architektonických a technických bariér v zmysle európskej legislatívy, podpore terénnych sociálnych služieb, iných služieb a súhrnnému informovaniu o sociálnej pomoci, najmä o sociálnych službách a podmienkach ich poskytovania a rovnako výkonu kompetencií pri zabezpečovaní poskytovania sociálnych služieb, ktoré obec neposkytuje.*

**Okruh zamerania sociálnych služieb: na členov rómskej komunity v rámci podpory sociálneho začlenenia osôb v nepriaznivých sociálnych situáciách**

Ako vyplýva zo sociálno-demografickej analýzy, v mesiaci september 2017 žilo v obci 868 obyvateľov. Z toho bolo 334 Rómov, čo predstavuje podiel 38,5 %. Atlas rómskych komunít 2013 udáva 36,8 % zastúpenie. Všetci rómski obyvatelia žijú v obci koncentrovane na jej okraji, v časti, ktorá nie je od ostatných častí obce ani infraštruktúry oddelená. Všetky rodinné domy v rómskej časti sú murované, bytové domy, resp. byty v obci nie sú. Rodinné domy a ich vybavenie sú prevažne nízkeho štandardu a sú postavené väčšinou ako čierne stavby na cudzích pozemkoch (súkromných, obecných a Slovenského pozemkového fondu). Stavané sú spôsobom postupných nelegálnych prístavieb (niekedy viacero pod jedným číslom), pričom jedno obydlie predstavuje najčastejšie jednu obytnú miestnosť.

Rómski obyvatelia využívajú infraštruktúru obce (obecný úrad, základná škola a jedáleň, materská škola, obchod, kostol, kultúrny dom, autobusová zastávka, železničná zastávka) v rovnakej miere ako ostatní obyvatelia. V rómskej časti je zavedené verejné osvetlenie, vybudovaný vodovod, zavedená elektrina, cestné teleso je sčasti pokryté asfaltovým povrchom, sčasti spevnené kamennou drvinou. Obec je plynofikovaná a obyvatelia rómskej časti majú možnosť pripojenia.

Celková sociálna situácia rómskych obyvateľov obce nie je dobrá. Ovplyvňuje ju vysoká miera nezamestnanosti, čo je spôsobené nízkou vzdelanostnou úrovňou, nedostatočnými pracovnými návykmi a svojským prístupom k životu. Veľká časť rómskeho obyvateľstva obce je závislá na dávkach sociálneho systému. Rómska komunita je v obci výrazne pronatalitná.

Táto cieľová skupina obyvateľov obce si vyžaduje osobitnú pozornosť a prístup. Uvedený okruh je samostatnou súčasťou zamerania služieb na podporu sociálneho začlenenia osôb v nepriaznivých sociálnych situáciách. *Pozornosť bude venovaná najmä podpore infraštruktúry, vzdelávania, zamestnanosti, zdravia, bývania, finančného začlenenia, podpore nediskriminácie a prístupov smerom k väčšinovej spoločnosti – integrácii Rómov prostredníctvom komunikácie a poradenstvu.*

**Okruh zamerania sociálnych služieb: na jednotlivcov alebo rodiny v nepriaznivej sociálnej situácii**

Odhad okruhu obyvateľov, ktorým by sa takéto služby mali poskytovať, ako aj odhad tých, ktorí o dané služby budú mať záujem, je náročný. V rámci uvedeného okruhu je veľmi veľká rôznorodosť možných potrieb, čo predpokladá systematický monitoring a vyhodnocovanie spätnej väzby. Požadovanými druhmi sociálnych služieb na úrovni tohto okruhu môžu byť sociálne služby krízovej intervencie, sociálne služby na podporu rodiny s deťmi, podporné služby, ale aj okruh sociálnoprávnej ochrany a sociálnej kurately. Do uvedeného okruhu obyvateľov spadajú niektorí členovia rómskej komunity a málopočetná časť nerómskeho obyvateľstva.

*Pozornosť obce bude venovaná najmä monitoringu potrieb a poskytovaniu informácií pre získanie sociálneho poradenstva a orientácie v problematike riešenia krízovej situácie a rovnako výkonu kompetencií pri zabezpečovaní poskytovania sociálnych služieb, ktoré obec neposkytuje.*

**Okruh zamerania sociálnych služieb: na zamestnancov obce a členov obecného zastupiteľstva vykonávajúcich politiky a opatrenia v oblasti sociálnych služieb**

Na úrovni tohto okruhu bude pozornosť orientovaná na tých zamestnancov obce a členov obecného zastupiteľstva, ktorí majú v náplni svojej práce resp. činnosti sociálnu oblasť. Obec v rámci svojich kompetencií informuje o podmienkach poskytovania sociálnych služieb na svojom území, najmä informuje o spôsobe podania žiadosti o posúdenie odkázanosti na sociálne služby, informuje o poskytovateľoch sociálnych služieb a o úhradách za poskytovanie sociálnych služieb.

*Zmeny podmienok a rozmanitosť okolností kladú samosprávam náročné úlohy aj v oblasti permanentného vzdelávania a výmeny skúseností. Najmä na tento aspekt získavania poznatkov bude orientovaný tento okruh zamerania a rovnako rozširovanie kompetencií pri zabezpečovaní poskytovania sociálnych služieb, ktoré obec neposkytuje.*

Na základe analýzy sociálnej situácie územia obce bola vypracovaná stratégia s definovaním vízie a poslania. Ciele stratégie majú hierarchicky usporiadanú štruktúru. Na vrchole štruktúry stojí **globálny cieľ**, pre jednotlivé cieľové skupiny bol stanovený **hlavný cieľ** a v rámci každej problémovej oblasti **špecifické ciele**, ktoré jasne pomenúvajú cieľový stav. Na dosiahnutie týchto cieľov sú stanovené jednotlivé opatrenia s návrhmi aktvít.

**4. časť**

**STRATÉGIA ROZVOJA SOCIÁLNYCH SLUŽIEB OBCE CHRASŤ NAD HORNÁDOM**

****

* 1. **VÍZIA, POSLANIE A CIEĽ OBCE CHRASŤ NAD HORNÁDOM V  SOCIÁLNYCH SLUŽBÁCH A INEJ SOCIÁLNEJ POMOCI**

Obec Chrasť nad Hornádom definuje v oblasti sociálnych služieb a inej sociálnej pomoci svoju *víziu* nasledovne:

***● Vízia: Naplnenie úlohy obce v sociálnej oblasti garanciou istoty primeranej podpory pre užívateľov sociálnych služieb***

Poslanie obce Chrasť nad Hornádom v oblasti sociálnych služieb stanovujú v súvislosti s novou sociálnou politikou jej predstavitelia takto:

***● Poslanie: Obec Chrasť nad Hornádom zodpovedne implementuje nové spôsoby prístupu k potrebám ľudí pri riešení ich nepriaznivej sociálnej situácie.***

***● Globálny cieľ: Zlepšiť kvalitu života obyvateľov obce Chrasť nad Hornádom participáciou dostupných zdrojov v komunite***

* 1. **CIEĽOVÉ SKUPINY, PRIORITNÉ PROBLÉMOVÉ OBLASTI, CIELE A OPATRENIA**

V zmysle stanovenej vízie, ktorá súhrnne vyjadruje ideálny stav sociálnych služieb a ostatnej sociálnej pomoci v horizonte strednodobom s výhľadom do budúcnosti, na základe získaných informácií v analytickej časti a s ohľadom na predpokladaný vývoj boli po určení okruhov zamerania sociálnych služieb definované skupiny, na ktoré obec zameria svoj proces komunitného plánovania takto: 1. Seniori a osoby so zdravotným znevýhodnením

2. Členovia rómskej komunity

3. Jednotlivci alebo rodiny v nepriaznivej sociálnej situácii

4. Zamestnanci vykonávajúci politiky a opatrenia v oblasti prevencie diskriminácie a/alebo sociálneho začlenenia

* + 1. **Cieľová skupina 1. Seniori a osoby so zdravotným znevýhodnením**

(obyvatelia v nepriaznivej sociálnej situácii z dôvodu zdravotného postihnutia, dlhodobo alebo momentálne nepriaznivého zdravotného stavu alebo z dôvodu dovŕšenia dôchodkového veku)

* 1. **Odôvodnenie výberu cieľovej skupiny**

Demografický vývoj v obci je charakterizovaný vysokou natalitou, nižšími hodnotami úmrtnosti a kladným priemerným migračným saldom za sledované obdobie, čo predstavuje pre obec populačný zisk. Uvedené skutočnosti zároveň poukazujú na starnutie populácie, pričom vývoj predpokladá najväčší prírastok starších ľudí v najvyšších vekových skupinách a podmieňuje tak potrebu zvýšenej plánovanej podpory v rámci cieľovej skupiny. Podkladom pre vymedzenie prioritných problémových oblastí, vytýčenie cieľov, pre stanovenie opatrení a aktivít na realizáciu opatrení bola SWOT analýza uvedená v časti 3.5.

* + - 1. **Vymedzenie prioritných problémových oblastí a vytýčenie cieľov**

***Hlavným cieľom*** *do roku 2020 v rámci cieľovej skupiny Seniori a osoby so zdravotným znevýhodnením je* ***zabezpečiť žiadateľom sociálnu službu podľa ich potrieb a požiadaviek.***

**Problémová oblasť 1.1**: **Infraštruktúra zameraná na seniorov a osoby so zdravotným znevýhodnením**

Charakteristika problémov: chýbajúce možnosti typu denného centra, existujúce stavebné, terénne a dopravné bariéry

**⮚ Špecifický cieľ 1.1**: **Podporovať rozvoj infraštruktúry zameranej na seniorov a osoby so zdravotným znevýhodnením**

**Problémová oblasť 1.2**: **Terénne sociálne služby a ďalšie služby**

Charakteristika problémov: chýbajúca koncepcia terénnych sociálnych služieb, umožňujúca v prípade budúceho záujmu členom cieľovej skupiny ostať v prirodzenom sociálnom prostredí domácností, chýbajúce iné služby

**⮚ Špecifický cieľ 1.2**: **Podporovať rozvoj terénnych sociálnych služieb a ďalších služieb seniorom a osobám so zdravotným znevýhodnením**

* + - 1. **Stanovenie opatrení vedúcich k naplneniu cieľov**

|  |
| --- |
| **Opatrenia v rámci špecifického cieľa 1.1: Podporovať rozvoj infraštruktúry zameranej na seniorov a osoby so zdravotným znevýhodnením** |
| **Opatrenie č. 1.1.1 Materiálno-technická podpora výkonu služieb pre seniorov a osoby so zdravotným znevýhodnením** |
| *Navrhované aktivity na realizáciu opatrenia*   * Zriadenie priestorov denného centra * Prevádzka priestorov denného centra * Iné aktivity v zmysle opatrenia |
| **Opatrenie č. 1.1.2 Podpora zázemia sociálnych služieb pre seniorov a osoby so zdravotným znevýhodnením** |
| *Navrhované aktivity na realizáciu opatrenia*   * Eliminácia bariér prístupu v rámci železničnej zastávky * Eliminácia stavebných a technických bariér v obecných budovách a v budove kostola * Iné aktivity v zmysle opatrenia |
| **Opatrenia v rámci špecifického cieľa 1.2: Podporovať rozvoj terénnych sociálnych služieb a ďalších služieb seniorom a osobám so zdravotným znevýhodnením** |
| **Opatrenie č. 1.2.1 Podpora sociálnych služieb terénnou formou pre seniorov a osoby so zdravotným znevýhodnením** |
| *Navrhované aktivity na realizáciu opatrenia*   * Zriadenie priestorov pre sociálnych pracovníkov * Prevádzka priestorov pre sociálnych pracovníkov * Aktivity vzdelávania v oblasti sociálnej práce * Iné aktivity v zmysle opatrenia |
| **Opatrenie č. 1.2.2 Podpora ďalších služieb pre seniorov a osoby so zdravotným znevýhodnením** |
| *Navrhované aktivity na realizáciu opatrenia*   * Poskytovanie sociálnych služieb v jedálni * Poskytovanie sociálnych služieb s použitím telekomunikačných technológií * Poradenstvo informatívneho charakteru a informačné aktivity * Výkon kompetencií pri zabezpečovaní poskytovania sociálnych služieb, ktoré obec neposkytuje * Podpora mimovládneho sektoru * Iné aktivity v zmysle opatrenia |

* + 1. **Cieľová skupina 2. Členovia rómskej komunity**

(členovia rómskej komunity, a to v zmysle implementácie národných a regionálnych postupov začlenenia sociálne vylúčených spoločenstiev)

* + - 1. **Odôvodnenie výberu cieľovej skupiny**

V relatívne i absolútne početnej komunite Rómov v Chrasti nad Hornádom sa prejavujú viaceré problémy týkajúce sa kvality života. Predstavitelia obce i rómski obyvatelia sú odhodlaní vyvinúť maximálne úsilie pre sociálno-ekonomickú integráciu rómskej komunity v súlade so *Stratégiou Slovenskej republiky pre integráciu Rómov do roku 2020 (revízia cieľov)*. Pre dosiahnutie takéhoto pokroku bude obec postupovať tak, aby politiky a systémové opatrenia definované na národnej a regionálnej úrovni boli efektívne a cielene implementované na úrovni obce.

* + - 1. **Vymedzenie prioritných problémových oblastí a vytýčenie cieľov**

***Hlavným cieľom*** *do roku 2020 v rámci cieľovej skupiny Členovia rómskej komunity je* ***zvýšiť inklúziu rómskej komunity v obci.***

**Problémová oblasť 2.1: Vzdelanie**

Charakteristika problémov: nízka vzdelanostná úroveň členov komunity, podmieňujúca mieru zamestnanosti, nízka návštevnosť školy, chýbajúca resp. nevyhovujúca školská infraštruktúra (telocvičňa, strecha budovy školy, areál školy), nízka spolupráca rodičov so vzdelávacími zariadeniami

**⮚ Špecifický cieľ 2.1: Podporovať vzdelávanie členov rómskej komunity najmä ako predpoklad konkurencieschopnosti na trhu práce**

**Problémová oblasť 2.2: Komunitné činnosti a aktivity**

Charakteristika problémov: chýbajúca sociálna infraštruktúra typu komunitného centra, ktoré dokáže na lokálnej úrovni koordinovať rôznorodé intervenčné programy a poskytovať komplexné sociálne a komunitné služby formou odborných činností, iných činností a aktivít komunitného centra podľa špecifických potrieb cieľovej skupiny a v zmysle prioritných politík stanovených Stratégiou Slovenskej republiky pre integráciu Rómov do roku 2020

**⮚ Špecifický cieľ 2.2: Podporovať komunitné činnosti a aktivity ako komplexný nástroj intervencie pri rozvoji komunity**

**Problémová oblasť 2.3**: **Bývanie**

Charakteristika problémov: nízky štandard absolútnej väčšiny domov, situovanie domov na cudzích pozemkoch, viacero prístavieb s jedným popisným číslom, chýbajúca kanalizácia, vysoký počet obyvateľov bývajúcich v jednom obydlí

**⮚ Špecifický cieľ 2.3**: **Podporovať prístup k zlepšeným podmienkam bývania**

**Problémová oblasť 2.4**: **Zamestnanosť**

Charakteristika problémov: vysoká miera nezamestnanosti členov komunity, vysoký podiel znevýhodnených uchádzačov o zamestnanie, chýbajúca kvalifikácia, obmedzené možnosti zamestnania v obci a blízkom okolí, vysoká nezamestnanosť žien

**⮚ Špecifický cieľ 2.4**: **Podporovať tvorbu pracovných miest a výkon pracovných činností v kompetencii obce**

* + - 1. **Stanovenie opatrení vedúcich k naplneniu cieľov**

|  |
| --- |
| **Opatrenia v rámci špecifického cieľa 2.1: Podporovať vzdelávanie členov rómskej komunity najmä ako predpoklad konkurencieschopnosti na trhu práce** |
| **Opatrenie č. 2.1.1 Podpora a utváranie podmienok pre zvýšenie vzdelanostnej úrovne a rozvoj potenciálu rómskych detí** |
| *Navrhované aktivity na realizáciu opatrenia*   * Výstavba telocvične * Opravy školskej budovy a úpravy a dobudovanie areálu školy * Vzdelávacie aktivity a iné aktivity v zmysle opatrenia |
| **Opatrenie č. 2.1.2 Podpora a utváranie podmienok pre zvýšenie vzdelanostnej úrovne rómskej mládeže a dospelých obyvateľov** |
| *Navrhované aktivity na realizáciu opatrenia*   * Vzdelávacie aktivity a iné aktivity v zmysle opatrenia |
| **Opatrenia v rámci špecifického cieľa 2.2: Podporovať komunitné činnosti a aktivity ako komplexný nástroj intervencie pri rozvoji komunity** |
| **Opatrenie č. 2.2.1 Podpora a utváranie podmienok pre činnosti a aktivity komunitného centra a podpora poradenstva** |
| *Navrhované aktivity na realizáciu opatrenia*   * Výstavba a vybavenie komunitného centra v obci * Založenie mimovládnej neziskovej organizácie ako podpora lokálneho rozvoja * Podpora poskytovania sociálnych služieb, odborných činností, iných činností a aktivít komunitného centra, najmä: sociálne poradenstvo, pomoc pri uplatňovaní práv a právom chránených záujmov, pomoc pri príprave na školskú dochádzku a školské vyučovanie a sprevádzanie dieťaťa do a zo školského zariadenia, preventívne aktivity, záujmová činnosť a podporné služby a iné (doplnkové/voliteľné) činnosti a aktivity, aktivity zdravotnej osvety a podpory zdravia a iné osvetové a vzdelávacie aktivity, aktivity na podporu finančného začlenenia a nediskriminácie a integrácie, podpora integrácie prostredníctvom komunikácie |
| **Opatrenie č. 2.2.2 Podpora realizácie komunitnej a terénnej sociálnej práce** |
| *Navrhované aktivity na realizáciu opatrenia*   * Prevádzka komunitného centra * Poskytovanie komunitnej a terénnej sociálnej práce * Prevádzka priestorov pre terénnu prácu |
| **Opatrenie č. 2.2.3 Podpora prevencie kriminality a inej protispoločenskej činnosti** |
| *Navrhované aktivity na realizáciu opatrenia*   * Poskytovanie občianskej poriadkovej služby/občianskej hliadky * Zvyšovanie bezpečnosti (vybudovanie monitorovacieho kamerového systému) * Vzdelávacie a poradenské aktivity a iné aktivity v zmysle opatrenia |
| **Opatrenia v rámci špecifického cieľa 2.3: Podporovať prístup k zlepšeným podmienkam bývania** |
| **Opatrenie č. 2.3.1 Podpora bývania výstavbou a modernizáciou domov** |
| *Navrhované aktivity na realizáciu opatrenia*   * Výstavba nájomných obecných bytových domov * Podpora výstavby a modernizácie rodinných domov |
| **Opatrenie č. 2.3.2 Podpora kvality infraštruktúry bývania** |
| *Navrhované aktivity na realizáciu opatrenia*   * Vybudovanie kanalizácie a čistiarne odpadových vôd v rómskej časti obce * Rekonštrukcia a dobudovanie cestnej infraštruktúry * Komplexná rekonštrukcia vodovodu |
| **Opatrenia v rámci špecifického cieľa 2.4: Podporovať tvorbu pracovných miest a výkon pracovných činností v kompetencii obce** |
| **Opatrenie č. 2.4.1 Podpora vytvárania pracovných miest s poskytnutím príspevkov pre nezamestnaných v rámci obce** |
| *Navrhované aktivity na realizáciu opatrenia*   * Tvorba pracovných miest s podporou Úradu práce, sociálnych vecí a rodiny SR * Tvorba pracovných miest prostredníctvom realizácie projektov |
| **Opatrenie č. 2.4.2 Podpora pracovných miest v rámci terénnej sociálnej a komunitnej práce** |
| *Navrhované aktivity na realizáciu opatrenia*   * Tvorba pracovných miest prevádzkou komunitného centra * Tvorba pracovných miest v rámci terénnej sociálnej práce |

* + 1. **Cieľová skupina 3. Jednotlivci alebo rodiny v nepriaznivej sociálnej situácii**

(obyvatelia ohrození sociálnym vylúčením, obyvatelia s obmedzenou schopnosťou spoločensky sa začleniť alebo samostatne riešiť svoje problémy, obyvatelia v krízovej sociálnej situácii)

* 1. **Odôvodnenie výberu cieľovej skupiny**

Cieľová skupina je širšie koncipovaná jednak z hľadiska vekovej štruktúry, ale predovšetkým z hľadiska okruhu a rozsahu konkrétnych problémov a potrieb, často presahujúcich základnú rovinu sociálnych služieb (sociálnoprávna ochrana a sociálna kuratela, integrácia hendikepovaných detí a mládeže a i.).

Podľa analýzy spadajú do okruhu cieľovej skupiny niektorí členovia rómskej komunity a málopočetná časť nerómskeho obyvateľstva.

* + - 1. **Vymedzenie prioritných problémových oblastí a vytýčenie cieľov**

***Hlavným cieľom*** *do roku 2020 v rámci cieľovej skupiny Jednotlivci alebo rodiny v nepriaznivej sociálnej situácii je* ***eliminovať riziko sociálnej deprivácie, izolácie a neželateľného správania.***

**Problémová oblasť 3.1: Komplexná sociálna starostlivosť**

Charakteristika problémov: riziko sociálnej odkázanosti a sociálnej vylúčenosti, existencia negatívnych sociálno-patologických javov, nedostatočná prevencia, osveta a poradenstvo, nedostatočná motivácia členov cieľovej skupiny, nedostatočná spolupráca medzi relevantnými organizáciami, nedostatočné prepojenie štátnej správy a samosprávy pri riešení problémov, nedostatočný súlad medzi rodinným a pracovným životom

**⮚ Špecifický cieľ 3.1: Podporovať komplexné riešenie v oblasti prevencie a minimalizácie špecifických sociálnych problémov a potrieb jednotlivcov alebo rodín v nepriaznivej sociálnej situácii**

* + - 1. **Stanovenie opatrení vedúcich k naplneniu cieľov**

|  |
| --- |
| **Opatrenia v rámci špecifického cieľa 3.1: Podporovať komplexné riešenie v oblasti prevencie a minimalizácie špecifických sociálnych problémov a potrieb jednotlivcov alebo rodín v nepriaznivej sociálnej situácii** |
| **Opatrenie č. 3.1.1 Podpora prevencie a minimalizácie nepriaznivých sociálnych situácií** |
| *Navrhované aktivity na realizáciu opatrenia*   * Vyhľadávanie členov cieľovej skupiny * Poradenstvo informatívneho charakteru * Informačné, osvetové a vzdelávacie aktivity * Výkon kompetencií pri zabezpečovaní poskytovania sociálnych služieb, ktoré obec neposkytuje * Iné aktivity v zmysle opatrenia |
| **Opatrenie č. 3.1.2 Podpora informovanosti, spolupráce a podpora súladu so štátnou správou** |
| *Navrhované aktivity na realizáciu opatrenia*   * Podpora systému spolupráce zainteresovaných subjektov (školstvo, štátna správa, rodina) * Podpora mimovládneho sektoru * Iné aktivity v zmysle opatrenia |

* + 1. **Cieľová skupina 4. Zamestnanci a členovia obecného zastupiteľstva vykonávajúci politiky a opatrenia v oblasti sociálnych služieb**

(zamestnanci obce a členovia obecného zastupiteľstva, ktorí v rámci obecných kompetencií majú v náplni svojej práce resp. činnosti sociálnu oblasť)

* + - 1. **Odôvodnenie výberu cieľovej skupiny**

Systém sociálnych služieb a ostatnej sociálnej pomoci nie je jednoduchý a mnohí, ktorí sa ocitli v nepriaznivej sociálnej situácii, sa v ňom nevedia orientovať. Samospráva presunom kompetencií dostala úlohu poskytnúť alebo zabezpečiť poskytovanie sociálnych služieb a zároveň pomáhať kvalitným informovaním o existujúcej legislatíve, o druhoch, formách a rozsahu poskytovania sociálnych služieb a o konkrétnych možnostiach a zariadeniach. Zmeny podmienok a rozmanitosť okolností predpokladajú permanentné vzdelávanie zainteresovaných predstaviteľov obce.

* + - 1. **Vymedzenie prioritných problémových oblastí a vytýčenie cieľov**

***Hlavným cieľom*** *pre uvedenú cieľovú skupinu je* ***ponúknuť obyvateľom obce zabezpečenie sociálnych služieb podľa ich individuálnych potrieb a lepšiu orientáciu a informovanosť v danej oblasti***

**Problémová oblasť 4.1**: **Kompetencie v oblasti informácií o sociálnych službách**

Charakteristika problémov: potreba pravidelnej aktualizácie vedomostí pre plnenie povinností obce v oblasti poskytovania sociálnych služieb

**⮚ Špecifický cieľ 4.1**: **Zabezpečiť dostupnosť získavania informácií týkajúcich sa poskytovania sociálnych služieb**

**Problémová oblasť 4.2**: **Informovanosť o sociálnych službách**

Charakteristika problémov rezervy verejnosti v informáciách o druhu, mieste, cieľoch a spôsobe poskytovania sociálnych služieb, o úhrade a o cieľových skupinách, ktorým sú poskytované

**⮚ Špecifický cieľ 4.2**: **Zabezpečiť obyvateľom obce dostupnosť informácií o poskytovaní sociálnych služieb prístupnou formou**

* + - 1. **Stanovenie opatrení vedúcich k naplneniu cieľov**

|  |
| --- |
| **Opatrenia v rámci špecifického cieľa 4.1: Zabezpečiť dostupnosť získavania informácií týkajúcich sa poskytovania sociálnych služieb** |
| **Opatrenie č. 4.1.1 Podpora vzdelanosti a informovanosti členov cieľovej skupiny** |
| *Navrhované aktivity na realizáciu opatrenia*   * Vzdelávacie aktivity * Aktivity výmeny skúseností * Aktivity tvorby priaznivého prostredia pre komunikáciu a spoluprácu v komunite * Rozširovanie kompetencií pri zabezpečovaní poskytovania sociálnych služieb, ktoré obec neposkytuje |
| **Opatrenie č. 4.1.2 Monitoring potrieb** |
| *Navrhované aktivity na realizáciu opatrenia*   * Vyhľadávanie potenciálnych prijímateľov sociálnych služieb * Evidencia prijímateľov a potenciálnych prijímateľov sociálnych služieb * Vyhľadávanie a oslovenie relevantných poskytovateľov sociálnych služieb a vytvorenie zmluvného vzťahu |
| **Opatrenie v rámci špecifického cieľa 4.2: Zabezpečiť obyvateľom obce dostupnosť informácií o poskytovaní sociálnych služieb prístupnou formou** |
| **Opatrenie č. 4.2.1 Podpora informovanosti verejnosti o sociálnych službách** |
| *Navrhované aktivity na realizáciu opatrenia*   * Podpora poskytovania základných komplexných informácií o sociálnych službách * Podpora poskytovania informácií o miestach sociálneho poradenstva * Zverejňovanie informácií o sociálnych službách obecnými komunikačnými prostriedkami |

**5. časť**

**REALIZÁCIA PLÁNU SOCIÁLNYCH SLUŽIEB OBCE CHRASŤ NAD HORNÁDOM**

****

* 1. **PLÁN REALIZÁCIE KOMUNITNÉHO PLÁNU SOCIÁLNYCH SLUŽIEB**

**Časový plán realizácie opatrení a akčných postupov – aktivít**

|  |  |  |  |
| --- | --- | --- | --- |
| **Cieľová skupina/ Hlavný cieľ** | **Problémová oblasť/ Špecifický cieľ** | **Opatrenie** | **Časové obdobie** |
| **1. Seniori a osoby so zdravotným znevýhodnením/**  *Zabezpečiť žiadateľom sociálnu službu podľa ich potrieb a požiadaviek* | Infraštruktúra zameraná na seniorov a osoby so zdravotným znevýhodnením/  *1.1 Podporovať rozvoj infraštruktúry zameranej na seniorov a osoby so zdravotným znevýhodnením* | 1.1.1 Materiálno-technická podpora výkonu služieb pre seniorov a osoby so zdravotným znevýhodnením |  |
| - Zriadenie priestorov denného centra  - Prevádzka priestorov denného centra | 2019 – 2020  2020 |
| 1.1.2 Podpora zázemia sociálnych služieb pre seniorov a osoby so zdravotným znevýhodnením | • |
| - Eliminácia bariér prístupu v rámci železničnej zastávky  - Eliminácia stavebných a technických bariér v obecných budovách a v budove kostola | 2018 – 2019  2018 – 2020 |
| Terénne sociálne služby a ďalšie služby/  *1.2 Podporovať rozvoj terénnych sociálnych služieb a ďalších služieb seniorom a osobám so zdravotným znevýhodnením* | 1.2.1 Podpora sociálnych služieb terénnou formou pre seniorov a osoby so zdravotným znevýhodnením | • |
| - Zriadenie priestorov pre sociálnych pracovníkov  - Prevádzka priestorov pre sociálnych pracovníkov  - Aktivity vzdelávania v oblasti sociálnej práce | 2017 – 2020  2017 – 2020  2017 – 2020 |
| 1.2.2 Podpora ďalších služieb pre seniorov a osoby so zdravotným znevýhodnením | • |
| - Poskytovanie sociálnych služieb v jedálni  - Poskytovanie sociálnych služieb s použitím telekomunikačných technológií  - Poradenstvo informatívneho charakteru a informačné aktivity  - Výkon kompetencií pri zabezpečovaní poskytovania sociálnych služieb, ktoré obec neposkytuje  Podpora mimovládneho sektoru | 2017 – 2020  2020  2017 – 2020  2017 – 2020  2018 |
| **2. Členovia rómskej komunity/**  *Zvýšiť inklúziu rómskej komunity v obci* | Vzdelanie/  *2.1 Podporovať vzdelávanie členov rómskej komunity najmä ako predpoklad konkurencieschopnosti na trhu práce* | 2.1.1 Podpora a utváranie podmienok pre zvýšenie vzdelanostnej úrovne a rozvoj potenciálu rómskych detí |  |
| - Výstavba telocvične  - Opravy školskej budovy a úpravy a dobudovanie areálu školy  - Vzdelávacie aktivity | 2019 – 2020  2018 – 2020  2017 – 2020 |
| 2.1.2 Podpora a utváranie podmienok pre zvýšenie vzdelanostnej úrovne rómskej mládeže a dospelých obyvateľov |  |
| - Vzdelávacie aktivity | 2017 – 2020 |

|  |  |  |  |
| --- | --- | --- | --- |
|  | Komunitné činnosti a aktivity  *2.2 Podporovať komunitné činnosti a aktivity ako komplexný nástroj intervencie pri rozvoji komunity* | 2.2.1 Podpora a utváranie podmienok pre činnosti a aktivity komunitného centra a podpora poradenstva |  |
| - Výstavba a vybavenie komunitného centra v obci  - Založenie mimovládnej neziskovej organizácie ako podpora lokálneho rozvoja  - Podpora poskytovania sociálnych služieb, odborných činností, iných činností a aktivít komunitného centra, aktivity zdravotnej osvety a podpory zdravia a iné osvetové a vzdelávacie aktivity, aktivity na podporu finančného začlenenia a nediskriminácie a integrácie, podpora integrácie prostredníctvom komunikácie | 2018 – 2020  2018  2017 - 2020 |
| 2.2.2 Podpora realizácie komunitnej a terénnej sociálnej práce |  |
| - Prevádzka komunitného centra  - Poskytovanie komunitnej a terénnej sociálnej práce  Prevádzka priestorov pre terénnu prácu | 2020  2020  2020 |
| 2.2.3 Podpora prevencie kriminality a inej protispoločenskej činnosti |  |
| - Poskytovanie občianskej poriadkovej služby/občianskej hliadky  - Zvyšovanie bezpečnosti (vybudovanie monitorovacieho kamerového systému)  - Vzdelávacie a poradenské aktivity | 2018  2019  2017 – 2020 |
| Bývanie/  *2.3 Podporovať prístup k zlepšeným podmienkam bývania* | 2.3.1 Podpora bývania výstavbou a modernizáciou domov |  |
| - Výstavba nájomných obecných bytových domov  - Podpora výstavby a modernizácie rodinných domov | 2020  2020 |
| 2.3.2 Podpora kvality infraštruktúry bývania |  |
| - Vybudovanie kanalizácie a čistiarne odpadových vôd v rómskej časti obce  - Rekonštrukcia a dobudovanie cestnej infraštruktúry  - Komplexná rekonštrukcia vodovodu | 2019  2019  2020 |
| Zamestnanosť/  *2.4 Podporovať tvorbu pracovných miest a výkon pracovných činností v kompetencii obce* | 2.4.1 Podpora vytvárania pracovných miest s poskytnutím príspevkov pre nezamestnaných v rámci obce |  |
| - Tvorba pracovných miest s podporou ÚPSVaR  - Tvorba pracovných miest prostredníctvom realizácie projektov | 2017 – 2020  2018 – 20120 |
| 2.4.2 Podpora pracovných miest v rámci terénnej sociálnej a komunitnej práce |  |
| - Tvorba pracovných miest prevádzkou komunitného centra  - Tvorba pracovných miest v rámci terénnej sociálnej práce | 2020  2017 – 2020 |

|  |  |  |  |
| --- | --- | --- | --- |
| **3. Jednotlivci alebo rodiny v nepriaznivej sociálnej situácii/**  *Eliminovať riziko sociálnej deprivácie, izolácie a neželateľného správania* | Komplexná sociálna starostlivosť/  *3.1 Podporovať komplexné riešenie v oblasti prevencie a minimalizácie špecifických sociálnych problémov a potrieb jednotlivcov alebo rodín v nepriaznivej sociálnej situácii* | 3.1.1 Podpora prevencie a minimalizácie nepriaznivých sociálnych situácií |  |
| - Vyhľadávanie členov cieľovej skupiny  - Poradenstvo informatívneho charakteru  - Informačné, osvetové a vzdelávacie aktivity  - Výkon kompetencií pri zabezpečovaní poskytovania sociálnych služieb, ktoré obec neposkytuje | 2017 – 2020  2017 – 2020  2017 – 2020  2017 – 2020 |
| 3.1.2 Podpora informovanosti, spolupráce a podpora súladu so štátnou správou |  |
| - Podpora systému spolupráce zainteresovaných subjektov (školstvo, štátna správa, rodina)  - Podpora mimovládneho sektoru | 2017 – 2020  2018 – 2020 |
| **4. Zamestnanci a členovia obecného zastupiteľstva vykonávajúci politiky a opatrenia v oblasti sociálnych služieb**  *Ponúknuť obyvateľom obce zabezpečenie sociálnych služieb podľa ich individuálnych potrieb a lepšiu orientáciu a informovanosť v danej oblasti* | Kompetencie v oblasti informácií o sociálnych službách/  *4.1 Zabezpečiť dostupnosť získavania informácií týkajúcich sa poskytovania sociálnych služieb* | 4.1.1 Podpora vzdelanosti a informovanosti členov cieľovej skupiny |  |
| - Vzdelávacie aktivity  - Aktivity výmeny skúseností  - Aktivity tvorby priaznivého prostredia pre komunikáciu a spoluprácu v komunite  - Rozširovanie kompetencií pri zabezpečovaní poskytovania sociálnych služieb, ktoré obec neposkytuje | 2017 – 2020  2017 – 2020  2017 – 2020  2017 – 2020 |
| 4.1.2 Monitoring potrieb |  |
| - Vyhľadávanie potenciálnych prijímateľov sociálnych služieb  Evidencia prijímateľov a potenciálnych prijímateľov sociálnych služieb  Vyhľadávanie a oslovenie relevantných poskytovateľov sociálnych služieb a vytvorenie zmluvného vzťahu | 2017 – 2020  2017 – 2020  2017 – 2020 |
| Informovanosť o sociálnych službách/  *4.2 Zabezpečiť obyvateľom obce dostupnosť informácií o poskytovaní sociálnych služieb prístupnou formou* | 4.2.1 Podpora informovanosti verejnosti o sociálnych službách |  |
| - Podpora poskytovania základných komplexných informácií o sociálnych službách  - podpora poskytovania informácií o miestach sociálneho poradenstva  - Zverejňovanie informácií o sociálnych službách obecnými komunikačnými prostriedkami | 2017 – 2020  2017 – 2020  2017 – 2020 |

**Určenie personálnych podmienok realizácie**

Pre efektívnu implementáciu plánu obec stanoví príslušné **organizačné štruktúry**; celkovú zodpovednosť za zabezpečenie realizácie cieľov a opatrení prostredníctvom realizácie aktivít preberá **starosta obce** a **obecné zastupiteľstvo**, každá aktivita bude mať stanoveného **garanta** a **realizačný tím** zložený z interných resp. externých kapacít podľa typu aktivity (projektu).

**Určenie finančných podmienok realizácie**

Oporou implementácie je **finančný plán**. Obec Chrasť nad Hornádom bude hľadať možnosti financovania v nasledujúcich zdrojoch: európske štrukturálne a investičné fondy, národné verejné zdroje, granty nadácií, zdroje z podnikateľskej sféry, vlastné zdroje. Odhad finančných prostriedkov bude špecifikovaný operatívne pre jednotlivé roky v rámci **akčných plánov**.

**Určenie prevádzkových podmienok realizácie**

Zabezpečenie prevádzkových podmienok je v súlade so všeobecne záväznými právnymi predpismi. Priestorové podmienky, prístupnosť, materiálne vybavenie, vybavenosť sociálnymi zariadeniami, svetelná a tepelná pohoda miesta poskytovania sociálnej služby sa v súčasnosti vzťahujú na budovu obecného úradu, čo zodpovedá potrebám prijímateľov resp. potenciálnych prijímateľov sociálnych služieb. Určenie informačnej stratégie sa vzťahuje k cieľovej skupine zamestnancov a členov obecného zastupiteľstva. Všetky zmeny v poskytovaní sociálnych služieb budú reflektovať aj zabezpečenie prevádzkových podmienok.

**Určenie organizačných podmienok realizácie**

Komunitný plán sociálnych služieb obce Chrasť nad Hornádom pre obdobie 2017 – 2020 je dokumentom, ktorého podoba nie je konečná, ale v zmysle uplatňovania spätnej väzby účastníkov plánovania na základe monitorovacích a vyhodnocovacích procesov môže dochádzať k jeho aktualizácii. Podstatnú úlohu v rámci organizačných podmienok má monitorovanie a vyhodnocovanie komunitného plánu, ktorého postup je uvedený v časti 5.2.

* 1. **MONITOROVANIE A VYHODNOCOVANIE**

Implementácia (realizácia) komunitného plánu sociálnych služieb zahŕňa okrem jeho napĺňania aj monitorovanie a priebežné vyhodnocovanie a uskutočňovanie potrebných zmien.

**Stanovenie postupu monitorovania a vyhodnocovania stratégie**

1. *Určenie monitorovacieho tímu*

Monitorovací tím pre implementáciu tohto komunitného plánu bude zložený zo starostu obce a členov obecného zastupiteľstva, ktorí zároveň preberajú zodpovednosť.

1. *Monitorovanie a vyhodnocovanie*

Pre získanie uceleného obrazu o stave realizácie bude plán monitorovaný a vyhodnocovaný na úrovni priorít (či je potrebné zmeniť resp. doplniť okruhy zamerania sociálnych služieb), na úrovni opatrení (či sú dostatočné a účinné) a na úrovni aktivít pre sledovanie efektivity napĺňania jednotlivých opatrení. Výstupom budú monitorovacie návštevy, monitorovacie správy a ročné monitorovacie správy k akčným plánom.

Základný rámcový plán monitorovania ako súčasť tohto komunitného plánu stanovuje dohliadanie a kontrolu základných parametrov aktivít (projektov) podľa nasledujúcej schémy:

|  |  |  |  |  |  |
| --- | --- | --- | --- | --- | --- |
| Poradie (kód) aktivity | Názov aktivity (projekty) | Doba trvania | Stupeň monitorovania | Zodpovedná osoba | Termín monitoringu |
| 1. | Aktivita 1.1 | Od 01.01. 201X  Do 31. 12. 201X |  | Meno |  |

Zdroj: Artimová, Woleková, 2008.

Rámcový plán bude monitorovacím tímom rozpracovaný detailne v **akčných plánoch** podľa realizačných schém jednotlivých projektov; v tejto fáze budú stanovené aj jednotlivé ukazovatele výstupov.

1. *Zohľadňovanie neočakávaných okolností*

Výstupom bude zavedený systém riadenia zmien. Vďaka princípu cyklickosti procesu plánovania je možné na zmeny pozitívne reagovať v ďalšom plánovacom cykle.

Pri monitorovaní a hodnotení budú využívané nasledujúce možné **indikátory**:

* počet opatrení na podporu
* počet aktivít
* počet vzdelávacích aktivít
* počet účastníkov
* počet absolventov vzdelávania
* počet kontaktov, stretnutí
* počet zapojených subjektov, participácií
* počet hodín poradenstva, vzdelávania
* počet dohôd
* počet spracovaných dokumentov, koncepcií, materiálov
* počet aktivizovaných občanov, lídrov
* nárast záujmu, komunikácie
* miera záujmu, konsenzu, aktivizácie, propagácie
* počet vytvorených pracovných miest
* počet vybudovaných objektov
* počet zrekonštruovaných objektov
* počet novovzniknutých subjektov
* nárast rozvoja služieb
  1. **PRIPOMIENKOVÉ KONANIE**

V rámci pripomienkového konania neboli zaznamenané poznámky pre zmeny alebo doplnenie.

* 1. **SCHVÁLENIE KOMUNITNÉHO PLÁNU SOCIÁLNYCH SLUŽIEB OBECNÝM ZÁSTUPITEĽSTVOM**

**Uznesenie obecného zastupiteľstva č. ........ zo dňa......... 09. 2017**

Výpis:

Obecné zastupiteľstvo berie na vedomie Komunitný plán sociálnych služieb obce Chrasť nad Hornádom pre obdobie 2017 – 2020 a schvaľuje jeho stratégiu rozvoja sociálnych služieb.

Hlasovanie:

Za: ..................

Proti: ...............

Zdržal sa: ........

**ZÁVER**

V súčasných západoeurópskych štátoch sa podľa Matouška a kol. (2011) vo všeobecnosti presadzuje redukcia roly štátu ako jediného poskytovateľa sociálnych služieb. Rozvíjajú sa služby poskytované neštátnymi subjektmi a tiež služby na komerčnej báze, zároveň dochádza k redukcii sociálnych služieb financovaných z verejných rozpočtov. Štát však ostáva garantom poskytovania služieb.

Nová koncepcia sociálnej politiky na Slovensku vychádza zo zodpovednosti občanov za seba i svoju budúcnosť a kladie dôraz na posun hranice medzi zodpovednosťami štátu a jednotlivcov. Ide teda o hľadanie vyváženosti ekonomických a sociálnych zložiek systému.

Obec je významným realizátorom sociálnej politiky, je zodpovedná za zaistenie sociálnych služieb pre svojich obyvateľov a od samosprávy obce závisí, ako občania sociálne služby užívajú. Na hodnotenie efektivity sociálnej starostlivosti býva ako komplexné kritérium používaná kvalita života. Podľa Matouška (2008) ide o ekvivalent „zisku“ v ekonomickom uvažovaní. V uvedenej súvislosti vníma obec kvalitu života vidieckeho obyvateľstva vytváraním podmienok pre jej trvalo udržateľný rozvoj.

Komunitný plán sociálnych služieb obce Chrasť nad Hornádom vychádza zo zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon), z Národných priorít rozvoja sociálnych služieb a z analýzy skutkového stavu obce a zohľadňuje plánovanie sociálnych služieb tak, aby zodpovedali miestnym špecifikám a potrebám fyzických osôb. Je dokumentom strednodobým pre obdobie rokov 2017 – 2020.

Komunitný plán sociálnych služieb obce Chrasť nad Hornádom je otvoreným dokumentom, ktorý má reagovať na zmeny podmienok a potrieb obyvateľov obce.

**ZOZNAM TABULIEK**

Tabuľka 3.1 Zoznam analyzovaných dokumentov a zákonov ............................................. 25

Tabuľka 3.2 Zoznam použitých kvantitatívnych a kvalitatívnych dát ................................. 26

Tabuľka 3.3 Prehľad stavu a pohybu obyvateľov obce Chrasť nad Hornádom  
 v období rokov 2003 – 2016 ........................................................................... 28

Tabuľka 3.4 Vybrané parametre vekovej štruktúry obyvateľov obce  
 Chrasť nad Hornádom ..................................................................................... 29

Tabuľka 3.5 Vybrané charakteristiky obyvateľov obce  
 Chrasť nad Hornádom v roku 2016 ................................................................. 31

Tabuľka 3.6 Prehľad evidovaných uchádzačov o zamestnanie – obyvateľov obce  
 Chrasť nad Hornádom v období rokov 2003 – 2016 ....................................... 31

Tabuľka 3.7 Vybavenosť obce a centrá dochádzania do školy a za službami ..................... 32

Tabuľka 3.8 Poskytovatelia sociálnych služieb v meste Spišská Nová Ves ........................ 32

Tabuľka 3.9 Vykonávanie sociálnoprávnej ochrany a sociálnej kurately ........................... 34

Tabuľka 3.10 SWOT analýza určenia okruhov zamerania sociálnych služieb ..................... 35

**ZOZNAM GRAFOV**

Graf 3.1 Pohyb obyvateľov obce Chrasť nad Hornádom  
 v období rokov 2003 – 2016 ............................................................................ 29

Graf 3.2 Veková štruktúra obyvateľov obce Chrasť nad Hornádom v roku 2016 ......... 30

Graf 3.3 Vzdelanostná úroveň obyvateľov – štruktúra obyvateľov obce  
 Chrasť nad Hornádom podľa najvyššieho dosiahnutého vzdelania ................ 30

**ZOZNAM LITERATÚRY**

ARTIMOVÁ, M. – WOLEKOVÁ, H. 2008. *Manuál komunitného plánovania sociálnych služieb.* 1. vyd. Prešov : Partnerstvo sociálnej inklúzie subregiónu Šariš, 2008. 67 s. ISBN 978-80-967145-1-3.

MATOUŠEK, O. et al. 2011. *Sociální služby : Legislativa, ekonomika, plánování, hodnocení.* 2. vyd. Praha : Portál, 2011. 200 s. ISBN 978-80-262-0041-3.

NIŽŇANSKÝ, V. – CIBÁKOVÁ, V. – HAMALOVÁ, M. 2014. *Tretia etapa decentralizácie verejnej správy na Slovensku.* 1. vyd. Bratislava : Wolters Kluwer, 2014. 232 s. ISBN 978-80-8168-138-7.

REPKOVÁ, K. 2012. *Politika sociálnych služieb (v kocke).* [online]. 1. vyd. Prešovská univerzita v Prešove, 2012. 80 s. [cit. 2016-10-10]. Dostupné na internete: <http://  
www.pulib.sk/web/kniznica/elpub/dokument/Repkova1>. ISBN 978-80-555-0621-0.

ROSECKÝ, D. – ORINIAKOVÁ, P. 2003. *Komunitní plánování sociálních služeb.* [online]. Centrum pre komunitnú prácu ČR, 2003. 27 s. [cit. 2016-01-11]. Dostupné na internete: <http://socialnirevue.cz/media/docs/Rosecky\_Oriniakova\_Komunitni\_  
planovani\_socialnich\_sluzeb.pdf>.

SKŘIČKOVÁ, Z. a kol. *Metodiky pro plánování sociálních služeb*. [online]. Ministerstvo práce a sociálních věcí ČR, akt. 2009. [cit. 2016-11-05]. Dostupné na internete: <http://www.mpsv.cz/cs/6478>.

VÍŠEK, P. – PRŮŠA, L. 2012. *Optimalizace sociálních služeb*. 1. vyd. [online]. Praha : Výzkumný ústav práce a sociálních věcí, v. v. l., 2012. 130 s. [cit. 2015-10-03]. Dostupné na internete: <http://praha.vupsv.cz/Fulltext/vz\_343.pdf>. ISBN 978-80-7416-099-8.

WOLEKOVÁ, H. – MEZIANOVÁ, M. 2004*. Mini príručka pre komunitné plánovanie sociálnych služieb.* Bratislava : SOCIA – nadácia na podporu sociálnych zmien, 2004. 24 s.

*www.isamosprava.sk*

*www.employment.gov.sk*

*www.mpsv.cz*

Analyzované východiskové materiály a dáta (Tabuľka 3.1, Tabuľka 3.2)

**PRÍLOHY**

****

**PRÍLOHA 1**

**Užitočné webové linky**

* Chrasť nad Hornádom • oficiálne stránky obce

http://www.chrastnadhornadom.sk/

* Zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon)

http://www.zakonypreludi.sk/zz/2008-448

* Ministerstvo práce, sociálnych vecí a rodiny Slovenskej republiky • sociálne služby

https://www.employment.gov.sk/sk/rodina-socialna-pomoc/socialne-sluzby/

* Ústredný portál verejných služieb ľuďom slovensko.sk • rodina a vzťahy • sociálne služby

https://www.slovensko.sk/sk/titulna-stranka

* Spišská katolícka charita • služby

http://caritas.sk/sluzby-caritas/

* Košický samosprávny kraj • sociálne veci (...zariadenia sociálnych služieb, register poskytovateľov, ...špecializované sociálne poradenstvo, ...žiadosti a tlačivá...)

https://web.vucke.sk/sk/kompetencie/socialne-veci/

* Sprievodca sociálnymi službami v Košickom samosprávnom kraji

http://www.regsom.sk/wp-content/uploads/2013/06/Sprievodca\_socialnymi  
\_sluzbami\_v\_KSK.pdf

* Centrálny odborný portál pre samosprávu isamosprava.sk • sociálne – obec

http://www.isamosprava.sk/socialne\_obec